Poliomielitisaren ondorio psikologikoak aztertu dituzte - Lea-Artibai eta Mutrikuko Hitza : Lea-Artibai eta Mutrikuko Hitza\nPoliomielitisa jasandakoen eta haien amen bizipenak gaitzat hartuta egin du gradu amaierako lana Ihintza Lapazaranek (Ondarroa, 1996) Euskal Herriko Unibertsitateko Psikologia Fakultatean, Euskadiko Polio Elkarteak (EPE) egindako gonbidapenari erantzunez. Lapazaranek elkarteagaz lanean jarraituko duela aurreratu du, oraindik ikertzeko asko dagoela eta. Zelan piztu zitzaizun ikerketa egiteko interesa? Elkarteko kide batek proposatuta; psikologiako gradu amaierako lana prestatu behar nuela jakinik, gaixotasuna alderdi psikologikotik lantzea proposatu zidan. Ez neukan gaixotasunaren inguruan gauza handirik entzunda, eta interesgarria iruditu zitzaidan. Zer da poliomielitisa? Poliomielitisa edo polio gaixotasuna haur paralisi modura ere ikusia da, gehienbat haurrei eragin zien eta. Oso gaixotasun infekziosoa da. Nerbio-sistema zentrala kaltetu ohi du, eta neurona motorrak suntsitu. Paralisi osoa edo partziala sorrarazten du gorputzean, eta kalte oso larriak eragin. Nahiz eta garai batean gizakien gaixotasun infekzioso nagusietako bat izan, gaur egun, txerto bati esker, kontrolaturik dago mundu guztian.\nIhintza Lapazaran, Ondarroako Arrigorriko begiralekuan.\nZer lortu nahi izan du EAEko polio elkarteak ikerketaren bidez? Frankismoan, polioaren epidemia egon zen, eta horren berri izanda, eta aurre egiteko txertoak bazeudela jakin arren, erregimen frankistak ez zuen epidemia zegoela onartu. 1959a izan zen epidemia latzena: 2.130 kasu agertu ziren. Gaixotasunari aurre egiteko neurriak oso berandu hartu zituen, eta horrek arazo latzak eragin zituen. Elkarteak agintari frankisten arduragabekeria salatu nahi du, eta, gaurko egunera begira jarrita, estatuak poliomielitisaren ondorenak onartzea. Zure lanean prentsaren irakurketa egin duzu, eta horrek, era berean, gizartearen pertzepzioaz jabetzeko ere balio du…. Lehenengo urteetan, ezikusiarena egin zen gaixotasunaren aurrean. Baina gaixotasuna ikusarazi zenean, sentimendu eskasa zegoen gaixoa eduki zutenekiko; arbuioa. Txarto ikusita zeuden.\n“Gizartearen antolaketa dela eta, poliomielitisa jasandako emakumeek gizonek baino ondorio larriagoak eduki zituzten”\nHorren aurrean, poliomielitisa jasan zutenak zelan sentitzen ziren? Presiopean. Ahalegin berezia egin behar izaten zuten, desberdin ez sentitzeko; besteen beste zirela erakusteko. Gizarteak presionatu egiten zituen. Emakumeen kasuan, emakume borrokalariak eta ausartak izatea exijitzen zitzaien, maskulinitateari egozten zaizkion ezaugarriak, bestalde. Lana generoaren ikuspegitik landu duzu. Ze irakurketa egin duzu? Emakumeek diskriminazio bikoitza jasan zuten. Gizartearen antolaketa dela eta, poliomielitisa jasandako emakumeek gizonek baino ondorio larriagoak eduki zituzten. Izan ere, gizarteak bigarren mailako papera eman izan die emakumeei; eta diskriminazio horregaz nahikoa ez eta poliomielitisa gehituz gero, diskriminazioa bikoitza jasan zuten emakume haiek. Beraz, estereotipo sozialak direla eta, gizarteak emakume haiek asexual, ez erakargarri, ama izateko gaitasunik gabekoak eta ezkongabe bezala irudikatzen zituen. Zelan bizi izan zuten gaixotasuna poliomielitisa jasan zuten emakumeek? Emakumeek batez ere nerabezaroan sufritu zuten; oso gaitza egin zitzaien. Deseroroso senitzen ziren, beldurrez; sufritzen. Presio horren eraginez, euren burua arbuiatzera heltzen ziren. Errudun sentitzen ziren; arraro. Eta ama izateko ere beldurrez. Hori bai: elkarrizketatu ditudan emakumeek ez dute amorrurik erakutsi. Poliomielitisa eduki zuten gizonezkoak baino gutxiago kexatzen dira. Emakumeek, gizarte mailan ezeze, etxean ere sentitzen zuten presioa, ezta? Familiak ere presionatzen zituen gaixotasuna pasatu zuten emakumeak. Kontuan hartu behar dugu ze garairi buruz ari garen. Garai hartan, emakumeak ezkondu eta familia edukitzea ikusten zen normalena. Eta familiak ikusten zuen alaba ezkondu barik geratuko zela eta ez zuela familiarik edukiko. Arrazoi horregatik, ikasketak egitera bideratzen zituzten. Gaixotasunak emakumeengan eduki duen eragina aztertzean, amak kontuan hartu nahi izan dituzu. Zer dela eta? Familian, amak izaten ziren umearen ardura hartzen zutenak. Han zeuden ebakuntzetan; han zeuden eguneroko zainketan. Zama ekonomikoa ere handia zen, ebakuntzak zirela eta ez zirela. Ama batzuek lana ere utzi behar izan zuten egoera horri erantzuteko, baina, era berean, zama ekonomikoa euren gain hartuta. Zelakoa izan da ama haien erreakzioa elkarrizketetan? Denak negarrez hasten dira. Azken batean, bizitza guztian euren gain hartu duten ardura bati buruz ari gara. Zenbat lagun elkarrizketatu dituzu? Bost ama, eta polioaz kaltetutako zortzi emakume eta lau gizon. Baina, esan modura, elkarrizketa asko gelditzen zaizkit egiteko. Aurreikusten ez zenituen beste ondorio batzuk ere atera dituzu? Ikusten dudana da batez ere amek frankismo garaiko gobernuarekiko amorrua badaukatela, baina batez ere gaur egun agintean daudenei ere leporatzen dietela ardura, ez dutelako onartu nahi estatuak eduki zuen ardura; haien ustez, ordungo agintariak modura, gaur egungoak ere berdin ari dira jokatzen. Polioagaz gertatu modura, polioaren osteko sindromea ere zerbait ezezagun eta arrotz bezala hartzen du gizarteak. Engainatuta sentitzen dira. Zer da gaur egun polioak kaltetutakoek bilatzen dutena? Bizitza guztia gaixotasunagaz bizi ondoren, ez daukate lehengoagaz kexatzeko horrenbesteko gogorik. Polioak kaltetutako askok polioa eta polioren ondorengo sindromea aintzat hartzea eskatzen dute, funtzionalitatearen eta autonomiaren galera eragiten duen sindromea. Batez ere, gaur egungoa nahi dute aldarrikatu, orain Polioaren Osteko Sindromea sufritzen dute eta. Bizi kalitate hobea aldarrikatzen dute, laguntza sanitario eta psikologikoen, sozio-ekonomikoen eta teknikoen bitartez endekatze prozesua mantsotzeko. Lana amaitu ostean, elkarteari laguntzeko prest jarraitzen duzu? Gradu amaierako lana egiteko denbora mugatua daukazu. Eta jende gehiago dagoenez prest elkarrizketa egiteko, elkarrizketak egiten jarraituko dut. Ez ditut bakarrik poliomelitisa eduki dutenak elkarrizketatuko, ez bada ze, baita haien amak ere, lanean egin dudan modura. Zerk bultzatzen zaitu aurrera jarraitzera? Gauza bidegabea dela ikusten dudanez, elkarteagaz lanean jarraitzeko gogoz nago. Elkartearen aldarrikapenekin bat egiten dut. Interes faltagatik bere garaian txertoa emateko gai ez izateagatik gaur egun ondorioak pairatzen egotea ez da bidezkoa.


Urtean zenbat diru kostatzen zaizu aparatuak stand-by egoeran uztea (eta nola murriztu gastu hori) | Consumer\nUrtean zenbat diru kostatzen zaizu aparatuak stand-by egoeran uztea (eta nola murriztu gastu hori)\nHainbat etxetresna elektrikok eta gailuk energia asko kontsumitzen dute, egonean edo stand-by moduan egonda ere. Hauek dira banpiro elektriko handienak eta gutxiago gastatzeko trikimailuak\narabera: Igandea, 2020ko maiatzaren 10a\nKonfinatzean, aholku hauei jarrai diezaiekezu zure energia-gastua murrizteko. Baina beste batzuk ere aplikatu beharko dituzu “banpiro elektrikoak” direlakoetarako, etxetresna elektriko horiek eta erabiltzen ez direnean ere energia kontsumitzen duten gailuak, hau da, stand-by moduan daudenean. Izan ere, gailu batzuk ez erabiltzeak, baina sare elektrikora konektatuta izateak, etxeko gastua besterik ez dakar. Zehazki, familia batek urtean 70 euro ordaintzen ditu, batez beste. Baina badu konponbidea. Atsedenean daudenean elektrizitate gehien kontsumitzen dutenak zein diren eta gastu hori nola murriztu azalduko dizugu. Gainera, etxeetako energia-kontsumoaren beste errudun batzuk aipatuko dizkizugu.\nEtxean energia galtzearen arduradunak\nAzken hiru hamarkadetan, hirukoiztu egin da etxeetan dauden gailu elektronikoen kopurua. Eta argiaren fakturako gastua ere bai. Baina stand-by hutsak ez du errua.\nOrdenagailu eramangarri batek mahai gaineko batek baino %50 gutxiago kontsumitzen du.\nOndoren, telebista eta garbigailua datoz. Hozkailua da gehien kontsumitzen duen etxetresna elektrikoa, etxeko gastu elektrikoaren %18 behar baitu beretzat.\nSare elektrikoa erabili beharrean pilak erabiltzen baditugu, lortutako energia 600 aldiz garestiagoa izango da.\nBerokuntza-beharren %25 eta %30 artean, leihoen eraginkortasun txikiarekin lotutako bero-galerek eragindakoak dira.\nBerogailuaren tenperatura igotzen den gradu bakoitzeko energia-kontsumoa %7 inguru handitzen da.\nPrestazio berak eskainiz, G motako etxetresna elektrikoen gastua A motakoena baino ia hiru aldiz handiagoa izan daiteke.\nEspainiako etxeen % 53k ontzi-garbigailua dute, urteko fakturaren % 6 eta % 8 artean txupatzen duen etxetresna elektrikoa.\nGeldirik dauden eta kontsumo handiagoa duten aparatuak, eta nola saihestu\nUrteko gastua: 259 kWh eta 39 euro. Zer egingo dugu murrizteko? Deskonektatu argiaren koadroan, erabat itzaltzeko.\nMultimedia disko gogorra\nUrteko gastua: 130 kWh eta 19 euro. Zer egingo dugu murrizteko? Entxufatu erregeleta batera deskonektatzeko.\nUrteko gastua: 69 kWh eta 10 euro. Zer egingo dugu murrizteko? Entxufatu erregeleta batera deskonektatzeko.\nUrteko gastua: 53 kWh eta 8,94 euro. Zer egingo dugu murrizteko? Entxufatu erregeleta batera deskonektatzeko.\nUrteko gastua: 44 kWh eta 7,45 euro. Zer egingo dugu murrizteko? Entxufatu erregeleta batera deskonektatzeko.\nUrteko gastua: 44 kWh eta 7,45 euro. Zer egingo dugu murrizteko? Hibernazio-modua doitu.\nUrteko gastua: 44 kWh eta 5,96 euro. Zer egingo dugu murrizteko? Entxufatu erregeleta batera deskonektatzeko.\nUrteko gastua: 35 kWh eta 5,96 euro. Zer egingo dugu murrizteko? Hibernazio-modua doitu.\nUrteko gastua: 35 kWh eta 5 euro. Zer egingo dugu murrizteko? Informazio digitalik gabe pantailan.\n37 “-ko LCD telebista\nUrteko gastua: 18 kWh eta 2,98 euro. Zer egingo dugu murrizteko? Entxufatu erregeleta batera deskonektatzeko.


EBko Markak eta Diseinu komunitarioak BREXITaren aurrean | GALBAIAN Intellectual Property\nJoan den 2020/01/31n Erresuma Batua Europar Batasunetik atera zenetik, 2020/12/31ra arteko trantsizio-aldia ireki da. Epe horretan, EBko Marken erregistroek eta Diseinu komunitarioek eragin bera izaten jarraituko dute Erresuma Batuan.\nErresuma Batuko Jabetza Intelektualaren Bulegoak (UKIPO) 2021/01/01etik aurrera izango diren aldaketen inguruko gida argitaratu du. Hona hemen aldaketarik esanguratsuenak:\nEBko Markek eta Diseinu Komunitarioek Erresuma Batuan eragina izateari utziko diote.\nEBko Marken eta Diseinu Komunitarioen egoeraren arabera:\n31/12/2020 baino lehenago erregistratutako EBko Markak eta Diseinu komunitarioak:\nUKIPOk Erresuma Batuko Marka eta Diseinuen erregistro baliokideak (“comparable UK trade marks and designs”) sortuko ditu bere datu-basean.\nEz da inolako ekintzarik egin behar erregistro horiek mantentzeko berritzeko datara arte (10 urte EBren Marka eskatzen den datatik / 5 urte Diseinu Komunitarioak eskatzen diren datatik).\n2021/01/01etik aurrera “opt-out” bat eska daiteke, hau da, Erresuma Batuko erregistro baliokideari uko egiteko eskaria. Hori ez da posible izango Erresuma Batuan marka dagoeneko erabili duten titularrentzat, ezta markaren zesioa edo lizentzia gauzatu dutenentzat ere.\n2020/12/31 baino lehen eskatutako EBko markak eta Diseinu Komunitarioak, data horretan erregistroa lortzeko zain daudenak:\n2021/01/01etik aurrera 9 hilabeteko epea irekitzen da Erresuma Batuko marka edo diseinu baliokide bat eskatzeko. Eskaera honek jatorrizko eskaera-data mantenduko du. Erresuma Batuan eskaera berria balitz bezala ordaindu beharko dira tasak.\n2020/12/31 baino 6 hilabete lehenago amaitzen diren EBko Markak eta Diseinu Komunitarioak eta 2021/01/01ean berritu ez direnak:\nUKIPOk Erresuma Batuko Marka eta Diseinuen erregistro baliokideak sortuko ditu, “iraungita” egoera dutenak. Erregistroa EUIPOn berritzen bada (graziako 6 hilabeteen barruan), erregistro baliokidearen egoera automatikoki “berrituta” egoerara aldatuko da, Erresuma Batuan tasak ordaindu beharrik izan gabe.\nPatente Europarrak eta PCT eskaerak BREXITaren aurrean\nBREXITak ez die eragingo Erresuma Batuan ondorioak dituzten Europako patenteen eta Erresuma Batuan ondorioak dituzten PCT patenteen titular espainiarren eskubideei.\nZuen esanetara gaude edozein zalantza edo kontsulta argitzeko.


Etxebizitzetan energia berriztagarriak ezartzeko tailer praktikoa hilaren 18an - Gaurkotasuna - Hondarribia\nEtxebizitzetan energia berriztagarriak ezartzeko tailer praktikoa hilaren 18an\nIzena emateko epea abenduaren 16an itxiko da.\nGipuzkoako Foru Aldundiko Ingurumen eta Obra Hidraulikoetako Departamentuak, Hondarribiko Udalarekin elkarlanean, Gipuzkoa Argitu programaren baitan, etxebizitzetan energia berriztagarriak ezartzeko aukeren inguruan informatzeko tailerra antolatu du abenduaren 18an, 18:30tan, udaletxeko bilkura aretoan.\n‘“Energia berriztagarriak zure etxean… posible da!” tailerraren helburua herritarrak energia berriztagarriak ezarri ahal izateko beharrezkoak diren irizpideak eta ezagupenak modu argi eta ulergarri batean eskaintzea da’ dio Juan Luis Silanesek, Ingurumen zinegotziak.\n‘Energia berriztagarrien ezarpenak araudiari lotutako aldaketak jasan ditu berriki eta aldaketa horiek teknologia horien ezarpena erraztu du, baita banakako etxebizitzetan zein etxebizitza-blokeetan’.\n‘Izaera praktikoa izango duen saio bati esker, energia berriztagarrien instalazioak aurrera eramateko baldintzak zeintzuk diren argituko ditu gaian espezializatutako aditu batek eta aldi berean, gure lurraldean martxan dauden instalazioen benetako kasu praktikoen bidez instalazio horietan sortutako energia nola erabili daitekeen azalduko da’.\nTailer hauetan parte hartu nahi duten herritarrek, abenduaren 16a baino lehen izena ematea beharrezkoa da, saioak aurrera egiteko ezinbestekoa baita aldez aurretik ikasleen kopurua ezagutzea. Horretarako, honako bideak erabil daitezke:\nPosta elektronikoa bidaltzea ondorengo helbidera: edurne@izadi21.eus\nHonako telefono zenbakira deitzea: 628-532-303 (astelehenetik ostiralera, 9:00etatik 17:00etara)\nInformazio osagarria: www.gipuzkoaingurumena.eus/eu/argitu\nTailer hauek Gipuzkoa Argitu izeneko programaren baitan kokatzen dira eta bere helburua Gipuzkoako sektore ezberdinei (etxebizitzak, merkataritza, enpresa txikiak, etab.) energiaren kontsumoaren murrizketa lortzea, eraginkortasuna handitzea eta energia berriztagarriak bultzatzea da, modu erraz batean.\nHorretarako, Ingurumen eta Obra Hidraulikoetako Foru Departamentuak baliabide-multzo bat jartzen du lurraldeko eragile ezberdinen eskura; hala nola, aurrez aurreko prestakuntza-saioak, on-line tutorialak, energia aurrezteko eta eraginkortasunez erabiltzeko gidak, Gipuzkoa Argitu programaren web gunea, eta abar. 2019 urtea amaitu aurretik, energia berriztagarriak sustatzeko tailerrez gain, etxebizitzetan energia-kontsumoaren datuaren ezagutzari eta eraginkortasun energetikoari buruzko tailerrak ere eskainiko dira. Abendura bitartean eskaintzen diren Argitu tailerren inguruko informazioa www.argitu.eus web gunean aurki daiteke.


Pribatutasun politikak | BideBide\nIzaera Pertsonaleko Datuak Babesteko araudia betetzeko, erabiltzaileei jakinarazten zaie ezen posta elektronikoaren bitartez, webgune honetan dauden datu-orrien bidez edo webgune honetan dagoen beste edozein baliabidez ematen dituzten datuak sartuko direla Tratamenduaren Arduradunaren, hau da, Bidebide Tolosa, SLren tratamendu-sistemetan, helburua delarik jasotako kontsulta eta eskabideei erantzutea, zurekin harremanetan jartzea, eskatutako zerbitzuak, zuen jarduerak berezko dituen merkataritzako harremanak eta funtzioak kudeatzea, eta, orobat, harpidetuta eduki ditzakezuen buletinak eta berriak bidaltzea eta etorkizunean zuen interesekoak izan daitezkeen jakinarazpenak bidaltzea.\nMerkataritzako harremanaren jarraipena egiteko eta Tratamenduaren Arduradunaren legezko funtzioak gauzatzeko helburuz, zuen datuak denbora-mugarik gabe kontserbatu ahal izango dira, non eta kontrakoa esaten ez diguzuen.\nDatuen tratamendurako oinarri juridikoak hauek dira: interesdunak eskatutako zerbitzuak emateko kontratuaren egikaritza, Tratamenduaren Arduradunaren legezko interesa eta interesdunaren baimena.\nZuen datu pertsonalen tratamendua egingo da modu konfidentzialean. Bidebide Tolosa, SLk konpromisoa du pribatutasunarekin eta erabiltzaileen datu pertsonalen babesarekin, eta eskura dituen baliabide guztiak erabiltzen ditu interesdunen segurtasuna eta pribatutasuna bermatzeko.\nBere zerbitzuen eskaintzan, Bidebide Tolosa, SLk aukerako zerbitzu-sorta bat jartzen du bere bezeroen eskura, berauen egonaldia ahalik eta atseginen egiten saiatzen baita.\nZerbitzu horiek emateko, Bidebide Tolosa, SLk kanpoko laguntzaileak hartu ditzake; hori dela-eta, Bidebide Tolosa, SLk zenbait datu (identifikaziokoak, kontaktatzekoak eta kontratatutako zerbitzuei buruzkoak) jakinarazi ahal izango dizkie berari laguntzen dizkieten enpresei eta pertsonei.\nIzaera pertsonaleko datuen bilketa\nBidebide Tolosa SLk webgunera sartzeko ez dizu eskatzen izaera pertsonaleko datuak emateko; hala ere, eskainitako zerbitzu batzuek, nola baitira erreserba-eskaera edo informazio buletinetarako harpidetza posiblea, erabiltzaileak datu pertsonal batzuk emateko eskatzen dute . Erabiltzaileak modu libre eta borondatezkoan ematen ditu bere datuak. Bidebide Tolosa, SLk ez du eskatzen eskatutako zerbitzua jasotzeko behar den informazioa besterik.\nWebgune honetan edozein motatako edukiak (datuak, testuak, bideoak, soinua, argazkiak, grafikoak, mezuak edo bestelakoak) sartzen dituen erabiltzaileak aitortu eta bermatzen du hemen adierazitako baldintzak beteta sartu dituela.\nHirugarrenen datu pertsonalak sartzen dituen erabiltzaileak aitortzen du hirugarren horien onespena eta baimena dituela datu horiek argitaratzeko.\nSartutako datu guztien egiazkoak eta zuzenak direlako erantzukizuna erabiltzailearena da, es beste inorena; beraz, Bidebide Tolosa, SL salbuetsita geratzen da horren gaineko edozein erantzukizunetatik. Nolanahi ere, erabiltzaileek bermatu egiten dute emandako datuak zehatzak eta benetakoak direla eta indarraldian daudela, eta konprometitu egiten dira datuok behar bezala gaurkotuta edukitzera.\nSartzeko, zuzentzeko, mugatzeko, kontra egiteko eta eramangarritasunerako eskubideak erabil ditzakete, bai eta bere baimena kendu edo gai honen gaineko beste edozein eskaera egin ere, Tratamenduaren Arduradunari idatzi bat bidalita (Bidebide Tolosa, SL, Euskal Herria plaza, 1, 20400 Tolosa – Gipuzkoa), telefonoz deituta (680 572 070) edo posta elektronikoaren bidez (info@hotelbidebide.eus). Eskaerari atxiki behar zaio eskatzailearen nortasuna egiaztatzen duen agiriren bat (NANa edo antzekoren bat). Eskaera egiten baduzu legezko ordezkari bezala, Nortasun Agiriaren kopiaz gain, ordezkaritza hori egiaztatzen duen agiriren bat ere aurkeztu behar duzu. Eskabideen ebazpenarekin ados ez bazaude, edo erreklamazioren bat aurkeztu nahi baduzu, Datuak Babesteko Espainiako Bulegora jo dezakezu (aepd.es).\nBidebide Tolosa SLk bere datuen tratamenduetan dauden izaera pertsonaleko datuak tratatzeko garaian, izaera pertsonaleko datuen segurtasuna bermatzeko eta datuok aldatzea, galtzea eta bertara baimenik gabe sartzea eta horiek tratatzea eragozteko beharrezkoak diren neurri teknikoak eta antolaketakoak hartuko ditu, kontuan izanda teknologia zein egoeratan dagoen, bildutako datuen izaera zein den eta datuok zein arrisku daukaten, dela giza-jarduerak eragindakoak dela ingurune fisikoak edo naturalak eragindakoa, bat etorrita izaera pertsonaleko datuen tratamenduen segurtasun-neurrien arloan aplikagarri diren indarreko legeekin. Hala eta guztiz ere, erabiltzaileei jakinarazten zaie ezen informatikako segurtasun-neurriak ez direla garaiezinak eta ez inoiz ez gaudela seguru legez kontrako sarrera bidegabeen aurrean. Halakorik gertatuz gero, erantzukizuna ez litzateke Bidebide Tolosa SLrena izango.\nWebgune honen bitartez zerbitzu hobeak emateko helburuarekin, erabiltzailearen ordenagailuaren IP helbidea erregistra liteke, eta horrela aukera egongo da datuak geroago prozesatzeko, horren helburua delarik analizatzea, besteak beste, bisitatutako orrialde-kopurua, bisita-kopurua, webgunearen bisitari/erabiltzaileen jarduera eta erabiltzeko maiztasuna.\nErabiltzaileak aurretiko baimena ematen dio Bidebide Tolosa, SLri bere IP helbidea tratatzeko web gune honetan sartzen denean. Horrela, ez da beharrezkoa izango baimen hau jasotzea webgunean sartzen den bakoitzean.\nAipatutako helburua lortzeko, Google Analytics-ekin eta/edo antzeko tresnekin ari da web gune hau neurtzen eta aztertzen. Aztertzaile horrek orrialdeetako markak eta cookieak erabili ahal izango ditu, Bide Bidebide Tolosa, SLrekin web guneko orrialdeetan gertatzen dena aztertu ahal izateko.\nSare sozial eta webgunetarako esteka\nWebgune honek estekak eskain ditzake sare sozialetara eta, besteak beste, Facebook eta Twitter bezalako kanpoko webgune eta web-kanaletara lotzeko. Bidebide Tolosa SLk ez du bere gain inolako erantzukizunik hartzen lotutako gune horrekiko. Webgune honetatik edo beste edozein modutan, Bidebide Tolosa, SLrekin lotutako sare sozial eta kanpoko webgune eta web-kanaletara sartzen den erabiltzaileari aldez aurretik eta espresuki jakinarazten zaio ezen erabiltzeko baldintzak, pribatutasun politikak eta edozein baldintza eta/edo araudi sare sozial eta webgune eta web-kanal horien mende daudela, eta inoiz ez Bidebide Tolosa SLren mende.\nBidebide Tolosa, SLk beretzat gordetzen du bere pribatutasun-politika aldatzeko eskubidea, bai ordura arteko irizpideak aldatu dituelako, bai lege- edo jurisprudentzia-aldaketak izan direlako. Tratamenduaren Arduraduna aldaketaren bat eginez gero, ordea, testu berria web gune berean argitaratuko du, eta erabiltzailea berehala ohartuko da. Dena den, erabiltzailea web gunean sartzen den unean bertan aurreikusita dauden arauek arautuko dute erabiltzaileekiko harremana. Horregatik, Tratamenduaren Arduradunak gomendatzen dizu aldian-aldian sartzeko pribatutasun-politika horretara.


Bizhitza Archives - Page 15 of 15 - 27 zapata\nTxorizo bokadiloa jaten ari naizela idazten ari naiz lerro hauek. Ederra dago txorizo panplona. Eta hitz egitea okurritu zait egunero ikusten ditudan txorizoez. Batetik egunero galtza bakero, txandar eta mendiko galtzen azpian imaginatzen ditudan txorizoak daude: handi zakiloak, txiki zakiliak, […]\nPutzuzulo amets fabrikak bi urte bete zituen asteartean. Eta nolako bi urte! Zorionak denoi, lagunarte ederra osatu dugulako eta mundu hobexeagoa lortzeko bidea egiten ari garelako, gure etxetik hasita. Bi astez ekitaldi mordoa izan dira gaztetxean. Eta igandean amaituko da […]\nAtzo (astelehenean) izan ginen Sautrelako 200. programa zelebratzeko ospakizunean. Tabakaleran. Hasier Etxeberriaren blogean gonbidapena ikusi eta apuntatu ginen. Ordutik, atzoko eguna ilusio eta urduritasun bereziz bizi izan dut. Nolakoa ote da idazle jendea, errealitatea begi zorrotzez erretratatzen duten horien lagunartea. […]\nIgande goiza. Aspaldiko partez buruko minduta jaiki naiz. Atzo koadrilen eguna zen Zarautzen. Egunean zehar MusikHerriako batzar nagusia izan genuen Etxarri Aranatzen, amets utopikoetan sinisten dugun 30 musika talderen proiektuak aurrera egin dezan. Gure aurtengo erronkak izango dira: gure diskoen […]\nKondoiak erosketa zerrendan\nAtzo hasi nintzen gaur zein erosketa egin behar nituen zerrendatzen. Arroza, pasta, ura, folio txuriak beste hainbat gauza eta… preserbatiboak. Aspaldian ez nuela nire erosketa zerrendan hitz hori jartzen, azkeneko kaxak (Axixkok langabetu kaxa deitzen du arrazoiz) denbora luuzea egin […]\nKantu berri bat egiten ari ginela esan nuen aurrekoan. Hemen duzue. Xabier Izagaren poema liburutik hartutako testua du kantuak. Hemen duzue. Ilusioz, amorruz eta maitasunez egindako kantua da. Oraindik guztiz itxi gabe badago ere kantua, ideia bat egiteko balioko dizue. […]\nSKT Sekuentzia musika taldean bost gara. Ez da erraza bost lagun elkarrekin aritzeko ados jartzea: bakoitzak du bere musika gustua, bakoitzak bere zereginak, bakoitzak bere harrikadak. Baina atera genuen diska bat eta atera nahi dugu bestea laster. Hala ere, aurretik […]\nAsteburu honetan goaz. Kataluñako Bartzelonara. Zertara eta antzerkia egitera. Larunbateko akelarrean ibili ginenak gara asko. Eta Kalerkin, Zarauzko kaleko antzerki topaketetan egindako lanarekin goaz hara: Aurki lanarekin. Ilusionatuta. Hori bai, entseguak nahiko gogor doaz, ze katalanera itzuli dugu obra eta […]\nIzan nintzen zoriontsu, egin ninduzuelako. Gau bat izan zen, sorginek egindako txupitotan bustia, eroa, suzkoa, lizuna. Akelarre modernoa. Gure bihotzetan. Mila uzker libre eta eder egin ninduzuen alproja guztioi. Mila esker bizitzari, horrelako uneak erregalatzeagatik, ezustean, sorpresan. Atzo ez nuen […]\nLehen hausnarketa. Goizean Alprojako antzezpena geneukan, urte guztiko lanak egun bakarrean egin eta hartzen du argi. Bestela ere esanguratsua bada zarauztarrontzat Euskal Jai eguna, guretzat pixka bat gehiago. Hori bai, aurten ere koadrilako lagun bakarra azaldu zen gu ikustera. Penaz […]


Domentx Uzin, musika ogibide eta pasio - Soraluze - Plaentxia.eus\nDomentx Uzin, musika ogibide eta pasio\nUbane Madera 2018-03-28 15:09\nDomentx Uzin musikari oparoa.\nDomentx Uzin (Soraluze, 1976) oso ezaguna da udalerrian. Bertako musika eskolan irakasle izateaz aparte, urte luzeak daramatza musika kalean partekatzen, modu askotan: musika eskolakoekin, txarangarekin, txistulari taldearekin, gaiteroekin, lagun giroan… Musika non, Domentx han esaera balekoa litzateke kasu honetan.\nLanbidez, musika irakaslea da; Soraluzeko Musika Eskolan txistua, gaita eta saxofoia erakusten ditu, eta hainbat ikasle talderen ardura ere badu. Arrasate Musikalen gaita erakusten eta hezkuntza bereziko ikasleekin musika lantzen dihardu. Bizibidez musikaria da, ezin dio barruan eutsi musikari. Adibide modura, elkarrizketa honek iraun duen ordubete inguruan ere, buruan duen erritmoren bat “jotzen” ibili da eskuarekin mahaiaren gainean.\n“Ofizialki” bibolina ikasi zuen, Bergaran. “Lehen bibolina nahiko zentrala zen niretzat. Gero, Juan Luis Ugaldek konbentzitu ninduen helikoia ikasteko, Soraluzeko Musika Eskolan txaranga sortzeko beharra zegoelako, eta lau urtez ibili nintzen hura ikasten. Egia esan, eman du berea, ze orain lagata daukat baina Karidadeko Bentarekin hara eta hona ibili nintzen urte batzuetan; orain dela hiru urtera arte, Gasteizko txaranga batean tope, Bergaran Erramu Zapatuan ere bai, eta oraindik herriko txarangarekin ere bai jaietan”.\nBeste hainbat tresna ere jotzen ditu. “Bizi guztian jo izan dudan beste instrumentua eta gertuago sentitzen dudana gitarra da. Nerabezaroa baino lehenago kantuak ikasten hasten zarenean, eta lagunartean, gehien lagundu didana da. Esango nuke, azkenaldian, txistua eta gaita direla gehien jotzen ditudanak. Gainontzean, pianoan ere kuriositatez jotzen ditut noizean behin kantu batzuk, saxofoia ere bai, eta orain biola ikasten dihardut Arrasate Musikalen, zarzueletan jotzeko. Pentsatzen jarrita, akaso, nire lehen instrumentu ofiziala danborra litzateke, ume nintzela txistulariekin jotzen nuen eta”.\nAskoren errezeloa da Domentx gai dela musika tresna guztiak jotzeko. “Askotan esaten didate hori. Bai zera!” dio berak. Hala ere, zortzi instrumenturen jakintza baduela agerikoa izanda, zera dio apal-apal: “Azkenean instrumentu baterako ikasten duzunak beste askotarako ere balio du.”\nApaltasun hori benetan nabarmena da Domentx Uzinengan. Horren adibide da, norberak ekarri behar diola gogora musikari ez ezik, musika-egile ere badela. “Txisturako kalejira bat egin nuen: Atxolin. Eta orain nabil Ezozi fandango-arin-arin-kalejira egiten. Goienarako Kantari kantua egin nuen. Kukumixorendako kantua eta Topa Egunerakoa ere egin nituen, Ariannerekin (Unamuno) batera”, azaldu du.\nSortzaile baino, moldatzailea gehiago dela dio. “Partitura asko egokitu izan ditut. Musika eskolarako, jaietako jaialdirako instrumentu bakoitzarentzat, fado talderako, txarangarako…”.\nBakarrik baino, taldean aritzen da gehiago. Soraluzeko txistulariak, Soraluzeko gaiteroak, Galtzagorri txaranga eta Ventos de Saudade fado taldeko kide da. Duela urte batzuk, Karidadeko Benta talde ezagunean ere aritu zen. “Herrian gauza desberdin asko egin izan ditut: abesbatzarekin kolaborazioak; Andoni Callesekin eta Jon Basaurirekin urte askoan aratusteetan zerbait egin izan dugu, Trio Plaentxi esaten diogu gure buruari (barre); Unai Larreategi Mendotzekin trikitiarekin eta bonbardinoarekin, batez ere, San Roke txikitan; aurretik RKzulo jaialdian eta Galipoteko jaietan ibili nintzen… Eta noizean behin, freelance moduan, Aitor Biainen proiektu batzuetan jo izan dut bibolina, Ganbara Abesbatzan edo Bergarako Orfeoiko proiektuetan. Polita izaten da, ze bailara mailan berak elkartzen ditu musikariak eta kontzertu bereziak antolatzen ditu: Bach eta Vivaldiren obrekin, Mozarten Requiema…”.\nAntzerkiarekin keinuka ere aritu izan da Soraluzeko musikaria: “pare bat obratan aritu naiz: Sialuk hartz txikiaren bidaia da bat eta bestea da On, Off”. Bertso jaialdiren batean ere parte hartu izan du, musikaz girotzen.\nHerriko jaietako jaialdian, berriz, urteak daramatza, behin mariatxi talde bat etorri ezinda geratu zenetik. Bide batez, erreportajetxo hau aprobetxatu nahi du Uzinek honako mezua helarazteko: “Jaialdian parte hartzea nahi duten musikari eta musikazale guztiak gonbidatuta zaudete, zabalik daude jaialdirako ateak. Etorri eta jarri harremanetan gurekin, gustura hartuko zaituztegu eta.”\nAurrera begira bere burua zertan ikusten duen galdetuta, ostera, laster erantzun du Uzinek: “Orain oso ilusionatuta nago gaitarekin. Deitu izan didate noizean behin Arrasateko gaiteroek danborra jotzeko edo San Juanetan kalejira egiteko erraldoiekin eta da gauza bat benetan asko gustatzen zaidana. Eta pasatu zaigu burutik Plazentzian ere antzekorik egitea. Erraldoiak-eta asko gustatzen zaizkit eta ume piloa inguruan ibiltzea ere bai. Berehala kalea bete egiten zaizu… Gainontzean, beti daukat zerbait sortzearen erronka hori.”\nMusikaren aberastasuna eta haren ekarpena azpimarratuta bukatu dugu elkarrizketa: “Beti esan izan da musika ikasteak eta musika bizitzeak gure buruan, gorputzean eta bihotzean sortzen duena ona dela, baina ez dakigu bene-benetan zein punturaino den aberasgarria eta pertsonaren osagarria”.


Euskerabili: KORRIKA ETA PRESAKA\nKORRIKA ETA PRESAKA\nEgunean eramatea gomendatzen dute adituek. Eskolan agindutako etxerako lanak agindu eta egun berean egin behar direla diote eta ez azken momenturako uztea. Korrika eta presaka egitea ez da ona eta, gainera, ez dio ikasleari ezertan laguntzen.\nEz dakit horrela beti izan den, baina badakit nik horrela ez nuela egiten. Beti korrika eta presa, beti bezperan, beti azken unean. Oraindik gogoratzen ditut azken eskulanak garaiz entregatzeko bezperako gauetan emandako orduak. Batzuetan ere etxean topatutako zer edo zer apaindu, berniza eman eta egin berria izango balitz bezala ematen nion irakasleari. Urtero berdin, urtero korrika eta presaka.\nBueno, urtero ez. Nafarroako lehengusinak gurekin emandako urtean ez zen hori gertatu. Ni baino bi urte zaharragoa zen lehengusina ederra baino ederragoa zen. Kanpotik etorritakoa, ederra eta, gainera, jatorra, oso. Dena zuen hormonak gorabehera zituen edozein mutil berarekin maitemintzeko.\nJavi horrelako bat zen. Lau urte zaharragoa eta hormona guztiak dantzan. Goiko kurtsoetako ikaslerik onena. Ikasgai guztietan bikaina, baina maitasunean eskasa, suspentsoa. Lehengusina ikusi eta maitemindu egin zen. Lehengusinaren inguruko guztia jakin nahi zuen. Guzti guztia.\nKlasea bukatu eta niregana zetorren galdezka Javi. Niri lehengusina bost, logela kendu zidan lehengusina ez nuen estimu handian, etxerako lan asko entregatu behar nuen egun hura heldu arte. Ez nuen astirik Javirekin hitz egiteko. Azken asteko lan guztiak entregatu behar nituela esan nion eta berak egingo zizkidala esan zidan. Egun hartako etxerako lanak egin zizkidan, egun hartakoak eta hurrengo egunekoak eta hurrengokoak … urte osokoak. Notarik onenak atera nituen urtea izan zen hura.\nZer deritzozue etxerako lanei? Zuek nola egiten zenituen etxerako lanak?\nEskolako garaia izan da nire garaiarik onena.Agian izango da,umetan ez nintzen ezer konturatzen.Ni ikastetxetatik irten bezain pronto akademia batera joaten nintzen etxerako lanak egitera.Han aparteko klaseak egiten nituen ikasgaiak ikasteko.Klasean ez nuen ulertzen ezer eta horregatik amak bidali zitzaidan akademia hartara.Azterketaren bat zegoenean han ikasten nuen,ikasgaia gaintzeko.Normalean,ez nituen bukatzen etxerako lanak akademian eta etxean bukatu behar nituen baina, etxean ere ez nituen bukatzen.Hurrengo egunean klasean gida koardernoan, ikastetxeko egunerokoan, notak ipintzen zizkidaten nire amak sinatzeko etxerako lanak ez nituelako egin eta bronka galanta jasotzen nituen.\nNire ustez,etxerako lanak beharrezkoak dira,umeek klasean ulertu dutena edo ez dutena ulertu praktiketan jarri.\nAnder AM 6-8\nEgia da normalean ikastolara joaten garenok etxerako lanak azken momenturako uzten ditugula. Nire ustez, hau da herrialde honetan edukazio sistema oker dagoelako. Adibidez, umeek klasean sei edo zazpi ordu egon behar dute eta gero etxean bi edo hiru ordu gehiago etxerako lanak egiteko. Zergatik ez da nahikoa klaseko denborarekin? Arazoa da ez dugula ikasten zer edo zer klasean eta gero, gure etxean, buruz ikasiarazten digute, beste era batez egiten ez dakigu eta.\nAzkenean askoz nekatuta amaitzen dugu eta etxerako lanak hez ditugu egiten edo berandu eta txarto.\nHau esanda, niri etxerako lanak egitea gustatzen zitzaidala esan nahiko nuke, baina askotan lana asko neukan eta egun batzuetan ezinezkoa zen denak egitea.\nEtxerako lanak madarikatuak! Eskolara joateko adina ez eduki arren astebururo egoten naiz etxeko lanak gora eta behera. Nire semea etxeko lan pilo bat dauka eta. Gainera azterteta garai heltzean egoera txarrera joaten da. Orain dela gutxi finlandiar heziketaren sistemari buruz artikulu bat irakurri nuen aldizkari batean. Finlandiarraren emaitzak mendebaldeko onenak dira eta unibertsitate heldu arte ez daukate etxerako lanik. Gela bakoitza 15 ikasle daude, eta bi irakasleak daukate aldi berean, ikasle eta laguntzailea. Kalitatezko Heziketa dela bide lortzen dute ikasle guztiak klaseko erritomoa ez galtzea eta etxerako lanik gabe. Baina emaitza hauek lortzeko Finlandiako gobernutik heziketarako diru mordoa erabiltzen dute. Ea Espaniako Gobernukoa kopiatzen duen!\nEtxeko lanak beti izan dira gustuko ez ditudan gauzarik ohikoena. Haurra nintzenetik beti egiten nituen azken momentuan, eta nire ama esan behar zidan hasteko lehen bai lehen.\nGaur unibertsitatean nago eta gauza berbera gertatzen zait, batez ere asteburuetan eta beste ezgairako momentutan; adibidez ezkontza batera joan behar naizenean. Honi aurre egiteko eguneroko plan bat ezartzen dut eta betetzen saiatzen naiz; hau da, arratsaldero egin behar ditudan gauzak ordu konkretu batzuetan ezartzen ditut, agenda bat izango balitz bezala. Gainera, gauza asko egin behar ditudanean oso zaila izaten da erritmo normala ematea.\nNire ustez, etxeko lanak beharrezkoak dira eskolan ikasitako gaiak birpazatzeko, baina gu ikasleok jakin beharko genuke noiz eta nola egin.\nEtxerako lanak zein astunak diren!Inoiz ez dut ulertu, zergatik egin behar dugula hainbeste etxerako lan.Akaso, ez da nahikorik klasean egiten dugunarekin?\nAdituek batzuen arabera ez direla beharreskoak esaten dute, batez ere umeak txikiak badira, kontrakoa, beste batzuek etxerako lanen alde daude.Haien ustez, esfuertzo mantentzeko eta ideak finkatzeko balio dute.\nHau esanda, nik pentsatzen dut hobe dela ez agindu hainbeste lana,adibidez, astean behin, eta klasean errepasatu noizean behin ikusi duena, modu horren bidez apurka apurka konturatu gabe ikasi ahal izango dugu.\nNik klasean etxerako lanak klasean egin nituen eta gero etxean bakarrik ikasi behar nuen. Gaur egun, umeak klasean ordu asko daude, eta gainera etxean horretaz aparte ikastea, etxerako lanak egin behar dute, horregatik astean zehar ez dute denborarik jolasteko.\nIkasleok gehien gorrotatu, gorrotatzen eta gorrotatuko dituguna etxerako lanak dira, behintzat hori deritzot. Gainera gaur egun dirudienez hezkuntzan lehen baino importantzia gehiago dauzkate, hori ikus dezaket nire lehengusinak gertatzen direla. Antza denez bai DBH-en, bai Unibertsitatean ebaluaketarako bakarkako lana da pisu gehiago daukana, notaren %50 balio daiteke.\nEtxerako lan mota desberdinak daude, taldeka egiteko lana, betiko ariketak, ikasturtean zehar egiteko eta amaiera baino lehen emateko..., hala ere denak egin behar dira, eta horiek egiteko denbora eman behar dira eta egitekoz aparte ondo egin behar dira, bestela, ikasgaia gainditzeko zailago edukitzen da. Eta zein da esandakoari ondorioa?, ikasleek ia ez dauzkatela astirik, beti dauzkate ze o zer egiteko.\nNire lehengusinek adibidez arratsaldero daude etxerako lanak egiten, eta hori ez da bizitza gaztea denean, beti lan eta lan.\nNire iritizia etxerako lanei buruz krontaesanezkoa da. Alde batetik ondo ikusten dut pentsatzen dudalako erabilgarriak direla ikasteko, baina beste aldetik pensatzen dut hainbeste etxerako lanak egitea txarra dela, ikasleari nekatu ahal izaten diote eta horren ondorioz ikasgaia gorrotatzea eragin diezaioke.\nTxikitatik egunero bidaltzen zizkiguten etexerako lanak. Nahiz eta nire amak egon nire atzetik etxerako lanak ahalik eta azkarren amaitzeko eta hórrela arratzalde osoa libre edukitzeko, nik beti usten nituen azkenerako. Batzuetan ez nituen egiten eta klasera heltzean norbaiti eskatzen nizkion kopiatzeko. Beste batzuetan irakasleari ailtzakiak ipintzen nizkion, baina irakaslea ez zen tontoa eta ez zidan sinesten, beti etxean ahazten zitzaidalako etxerako lanak.\nAitortu behar dut ez nagoela etxerako lanen alde, batez ere txikiak garenean. Gaur egun, umeek denbora gehiegi daude eskolan , horregatik eskolara etorri ostean egin behar dutena da jolastea edo eskolaz kanpoko ekintzak egitea, ez beste bi ordu egotea etxerako lanak egiten. Filandia gure herrialdearekin konparatuz, bakarrik 30 minutu ematen diote egunero etxerako lanak egiten eta guk, ordea, bi ordu. Finlandia erreferentzia bezala hartzen dut, munduko hezkuntzarik hoberena delako eta agian beraien eskolako eredua jarraitu beharko genuke. Finlandiarrek ez dute ematen hainbeste ordu eskolan ezta etxerako lanak egiten baina bere maila ezin hobea da.\nEskolako garaian nahiko alferra nintzen eta ikasgai asko huts egiten nituen. Hori dela eta, nire gurasoek klasearen ostean akademia batera bidali ohi ninduten eta han etxerako lanak egiten nituen. Batzuk akademian egiten nituen, baina guztiak egiteko denbora ez nuenez, besteak ez nituen egiten eta egin gabe eramaten nituen klasera. Hurrengo egunean ikaskide bati kopiatzen nizkion, eta kito! Baina, horrela urte bat baino gehiago errepikatu behar izan nuen.\nEgun egia esanda, ez daukat oso argi etxerako lanak beharrezkoak diren. Uste dut adinaren arabera izango dela. Hots, sei edo zazpi urterekin ez deritzot beharrezkoa etxerako lanak ipintzeari, klaseko denborarekin nahikoa delako. Gainera, etxerako lanak egin ezean, denbora horretan irakurri ahal dute edo lagunekin jolasten egon ahal dira. Bestela, ordu gehiegi dira eta nekatuegi bukatzen dute eguna. Baina, hamabost edo hamasei urterekin ez deritzot hain txarto etxerako lanak ipintzeari. Zenbat eta ikasgaiak zailagoak izan orduan eta gauza gehiago buruz ikasi behar baitute eta horretarako, ezinbestekoa da bai etxean ikastea, bai etxerako lanak egitea, dena klasean egiteko denbora ez dagoelako. Gainera, ikaslearen arabera izango da. ikasleak emaitza onak ateratzen baditu, ez du zertan etxean etxerako lanik egin, baina bere emaitzak hain onak ez badira, ondo dago etxean zerbait egitea klasean egin dutena indartzeko.\nEsanak esan, etxerako lanak ipintzea ondo iruditzen zait, baldin eta helburu bat badaukate. Alegia, zerbait praktikan jartzeko edo buruz ikasteko ondo daude. Baina, irakasleek etxerako lan gehiegi ipintzeko ohitura daukate eta nire ustez, umeek lan horiek klasean egin ditzakete, eskolan nahiko denbora egoten baitira. Bestela, eskolaren ondoan lan egiten jarraitu behar dute eta ordu gehiegi dira.\n" Irakasleei gehien gustatzen zaiena da etxerako lanak ipintzea ". Halako gauza pentsatzen nuen ikasten nuenean baina, konturatu naiz prozesuaren zati bat zela. Zenbat eta etxerako lanak egin orduan eta gehiago ikasten da, alegia.\nHorregatik, euskara ikasten dudanez pozten nau etxerako lanak egiteak horrela gehiago ikisten dudalako. Agian, azkarrago izango banintz, ez nuke etxerako lanik beharko. Zoritxarrez, nire kasuan hain azkar ez naizenez klasetik kanpo beharrezkoa da zerbait egitea nire personala denbora kenduta ere.\nBeraz, uste dut txikitatik etxerako lanak egin behar ditugula denbora pasa ahala ohitura hartuko dugulako, nahiz eta niretzat blogan idaztea neure asteko oinazegarria izan.\nLehenik eta behin, esango nuke txikitan pizka arraroa izatea. Nahiz eta nire aizpak eta nire nebak etxerako lanak azken momenturako utzi ,nik egunero egiten nituen. Modu honetan , bezperean bakarrik errepazatzen nuen. Gero unibertsitatean ez neuzkan hainbeste etxerako lanak, baina asko ikasi behar izaten nuen. Horretaz gain, praktikak egiten nituenez gero denbora gutxiago neukan, horregatik astero ordutegi bat antolatzen nuen. Ordutegiaren esker saiatzen nintzen ikasketak azken momenturako ez uztea.Lehen aipatu dudan bezala, pizka arraroa naiz.\nGaur egun ordea, desberdina da, bai lanagatik, bai etxeko lanagatik, bai familiagatik, euskerazko etxerako lanak korrika eta presaka egiten ditut. Denbora edukitzea nahiko nuke ,baina egia da egun bat hogeitalau orduak dauzkala, beraz, garrantzitsua dela saiatzea eta denbora probetxatzea uste dut.\nFermin 6 - 8 dijo...\nBetidanik, etxerako lanei dagokienez jendea alde eta kontra egon da, baina etxerako lanak hain beharrezkoak dira?\nEztabaida hau hiru ikuspuntutatik ikusten da. Irakasleek, adibidez, etxerako lanak klaseen osagarri bat direla esaten dute. Ikasleek, ordea, materiak lantzeko klase-orduak nahikoak direla adierazten dute. Azkenean, gurasook erdian gaude eta nire ustez ezin dugu gehiago egin, bueno, bai, gure seme-alabei etxerako lanak azkarragoa bukatzen laguntzen dizkiegu.\nLagunei dagokienez, gaur badirudi derrigorrezkoa dela umeei laguntzea etxerako lanak egiteko. Lehen,berriz, hori arraroa zen. Nire kasuan, adibidez, nire gurasoek ez zidaten etxerako lanak egiten inoiz lagundu, egia da ni eskolan ikasle on bat izan nintzela eta ez zela beharrezkoa. Gero Institutuan, egoera aldatu zen eta nire neska-lagunak Fisika eta Kimika gainditzeko klase partikularrak eman behar zizkidan.\nNi beti nahiko zuhurra izan naiz, baina, egia da zein nekeagatik, zein denborarik, askotan etxerako lanak egiten hastea kostatzen zaidala, adibidez, testu hau hastea bi egun kostatu zait, baina azkenean hemen nago nire betebeharrekin konplituz.\nEgunero etxean heltzean...hor zegoen amaren ahotsa! entzun gabe zer zen esaten zuena zehatz -mehatz...bakarrik tonoagatik banekien tokatzen zitzaidana.Jolin!motxila sorbaldatik kentzea ez ezik etxerako lanak egitea ere suplizio handia egin zen.Motxila kendu gabe,atzerantz ohearen gainean utzi behar nuen,ipurdia beherantz jaitsiz atera nuen beso bat eta gero bestea.Oh! momentu berean hilda kentzen nuen gainetik eta libre nintzelako ustean nengoen.Ene!ez dakit zenbat pisu zeukan motxila horrek!nik baino gehiago.Zer zen hura!eta orain tokatzen zaidala okerrena pentsatzen nuen etxerako lanak egitea.\nZe nazka ematen zidan etxerako lanak egiteak!hainbeste ordu eserita eskolan,hainbeste ordu nekatuta irakasleek esaten zutena entzuten gero berriro gauza bera egiten jarraitu behar izaten nuen etxean.Ez nuen ezer ulertzen.\nGaur egun,jakinez dakidana eta ulertzen dudana zer ziren "INTELIGENCIAS MULTIPLES" pena handia ematen dit nola den seme-alaben heziketa ikusteak.Uste dugulako aurreratu garela baina heziketa metodologia berbera izaten jarraitzen da.\nAmamak betidanik esaten zidan,Nagore,"LAS LETRAS CON SANGRE ENTRAN,MAITIA!"Hau da,oraindik geure metodologia.\nJA!,Argi daukadana da etxerako lanak egiten ikasi nuena errepikatzeagatik(por repeticion)ikastea izan zen eta apuratzen banaiz zerbait positiboa esateko, niri etxerako lanak egitea bakarrik balio zitzaidana ardura hartzeko izan zen.Beraz,ikasitako birpazatzeko beste modu batzuk badaude,hori dela eta,uste dut ez dela produktiboa baizik eta erosoa eta nahiz eta uste dugun beharrezkoa dela,agian uste duguna beste modu desberdina ezagutzen ez dugulako.\nnagore b2 8-10\nEgia da,txikia nintzenetik pentsatzen nuen eskolara joatea txarrena zela.Esan ere nahi dut gorrotatzen nuela, etxerako lanak agintzen zizkigutelako, kalean egotea nire lagunekin nahiago nuen arren.\nBaina nire gurasoek esaten zidatenez, lan ona eduki izanez gero, eskolara joan beharko nukeela.Hala ere,ez nuen kasurik egiten, bihurria jarraitzen nuen, etxerako lanak ez egiteagatik ez ezik, eskolara ez joateagatik ere.\nEtxerako lanak agintzen zizkidaten bakoitzean, ez zitzaidanez gustatzen egitea, nire adiskideak kopiatzen zuten eta horregatik ez nuen ikasten.\nZorionez, unibertsitatera joan nintzenean, egoera aldatu zen, erosoagoa bihurtu nuen eta zuzenbide bukatu nuen, ahalik eta esfortsurik gehienez.\nNik uste dut etxerako lanak beharrezkoa direla, umeek hobeto ulertzeko eta etorkizunean ez dira izando alferrik.\nNire ustez, txikia zarenean normala zen etxerako lanak edukitzea. Nire ikastolan beti bidaltzen zuten etxerako lanak. Ez dut inoiz ahaztuko, gure klaseko taldea, jan eta gero beti klase batera joaten ginen etxerako lanak egitera, horrela arratsalde osoa libre geneukan. Egia da, txikia nintzenean oso arduratsua nintzen. Baina hau aldatu da. Urte honetan Upvn ikasten hasi naiz. Egun guztietan etxeko lanak bidaltzen dute, eta ez pentsa etxeko lan gutxi, hain zuzen ere kontrakoa, etxeko lan asko. Batzuetan, arratsalde osoa pasatzen dut etxeko lanak egiten eta ez zait denbora ematen amaitzeko. Horrexegatik, egunero zazpietan altxatzen naiz etxerako lanak amaitzeko, baina askotan ez naiz altxatzen logura asko daukadalako, eta etxeko lanak egin gabe klasera joaten naiz.\nAsko gustatu litzaidake etxeko lanak etxean ez egitea. Ondo legoke, egunero ordu bat klasean edukitzea etxeko lanak egiteko eta horrela ikastola kanpo bakarrik daukazun betebeharrik jolastea izatea.\nIkaslearen bizitza kanpotik ikusten badugu badirudi oso atsegina dela. Baina, ordea, ikaslearen azalean sartuz gero izugarria dela jakingo genuke.\nKonparazioak gorrotagarriak izan badaitezke ere, ikasleak bekadun baten antza dauka egunero, bai eskolan, bai etxean, zortzi ordu edo are gehiago ikasten edon baitaikete eta gainera kobratu gabe.\nHala eta guztiz ere, etxerako lanak egiteari ondo deritzot. Baina, egia esateko, esan dudana azaldu behar dut.\nAlde batetik, ikastetxean ikasten dena inon berrikasi eta garatu behar da eta leku onena hori egiteko etxea bera izaten da. Beraz, ikasleentzat etxerako lanak futbolarientzat entrenamenduak bezalakoak direla esan nezake biak garaipena lortzeko beharrezkoak dira eta.\nBaina, beste aldetik, egunean ikasarlo asko edukiz gero eta gainera guztietarako etxerako lanak egin behar bada, orduan, esan behar dut hori ez dela entrenamendurik lana esklabo baizik.\nHau alde batera utzita, nire ikastetxe garaian, aitortu behar dut, ikastea ez zitzaidala batere gustatzen. Hortaz, etxerako lanak egiten nituenean, beti azken orduan, korrika eta presaka izaten zen.\nHorretaz gain, nire iritzia liburu bati buruz eman behar banuen, liburuari buruzko filma bazegoen ez nuen libururik irakurtzen. Ostera, filma egon ezik liburuak, atzealdean, ekartzen zuen laburpena liburuaren ordez irakurtzen nuen.\nHala ere, orain urteak igarotakoan , dagoeneko ikaslea ez naizenez, norbaitek aholkuak nahi baditu batzuk dauzkat emateko.\nTamalez, nik oraindik eskolan jarraitzen dut. Hasteko, etxerako lanen kontra nagoela esan nahi nuke. Gaur egun, gazteok 7 ordu pasatzen ditugu eskolan eta etxera ailegatzean 3 ordu edo gehiago dedikatzen ditugu etxerako lanak egiteko eta ikasteko. Ni txikia nintzenean, ez zegoen egoera hain akigarria. Klasetik irten bezain laster, parkera edo jolastokira joaten nintzen nire lagunekin jolastera. Gero, zortzietan edo, ama nire bila etortzen zen eta etxera eramaten ninduen. Etxerako lanekin hasi eta lehenbailehen amaitzen nuen. A ZE SORTE ONA NUEN! Orain, nire lehengusua, 6 urte dituenak, 3 ordu ematen dio ikasteari. Batxilergoan 3 ordu ikasten pasatzea normala da zeren eta maila handiagoa den.\nOporretarako lanak debekatuta egon behar izango lukete. Nire ustez, “oporra” hitza lasaitasuna, dibertsioa, bakea.. esan nahi du eta ez liburu aspergarri bat irakurtzea edota hamaika fitxa egitea... Badakit, nitaz espero zenuten iritzia ez dela oso harrigarria, oraindik ikasle bat naiz eta. Baina azkenean, lortzen duten bakarra ikaslearen gogoak erreta edukitzea da.


Jaka txanoduna. Shellstretch ehun bielastikoz egina dago, bere forma mantenduta gorputzera hobeto egokitzeko. Hezetasuna berehala xurgatzeko diseinatuta dago, uraren kontrako PFCrik gabeko tratamendua du eta. Aurrez eratutako mahukak. Txanoa azpildura elastikoz azpilduta dago. Goma elastikoa, eskumutur eta barrenetan. 2 patrika kremaileradun, eskuetarako.\nJaka txanoduna, Shellstretch ehunez egina. Oso arina, elastikoa eta transpiragarria. Ehunak uraren kontrako PFCrik gabeko tratamendua du. 2 patrika kremaileradun eskuetarako. Aurrez eratutako mahukak. Txanoa, azpildura elastikoz azpildua. Goma elastikoa eskumutur eta barrenetan. ".


Alardeen inguruko gatazkari buruzko ikerketa egingo du diputazioak | bidasoamedia\nAlardeen inguruko gatazkari buruzko ikerketa egingo du diputazioak\nMai. 31, 2016, 10:41 p.m. giza eskubideak\nDuela hogei urte piztu zen alardeen inguruko gatazka Irunen eta Hondarribian. Auziaren jatorria eta bilakaera aztertuko dituela iragarri du Gipuzkoako Foru Aldundiak. Gatazka zerk sortu zuen, eta belaunaldiz-belaunaldi nola transmititu den ezagutzeko asmoa du aldundiak. Ikerketaren emaitzekin, gatazkari aurre egiteko plan berria osatu nahi du diputazioak. “Plan bat diseinatu aurretik, ezinbestekoa da ikerketa kualitatibo bat egitea”, azaldu du Maribel Bakero Giza Eskubideen zuzendariak, EH Bilduk Gipuzkoako Batzar Nagusietako Berdintasun Batzordean egindako galdera bati erantzunez.\nGatazkari aurre egiteko orain arte hartu diren neurriek eta egindako lanak zergatik ez duten arrakastarik izan aztertuko dutela adierazi du Bakerok: “Nahiz eta jarreretan ez dagoen hasierako basakeriarik, oraindik ere oso enkistatuta daude”. Giroa baretzeko deia luzatu die udaletako alderdi politikoei, auzia “oso politizatua” dagoela eta. Hondarribiko eta Irungo udalekin elkarlanean aritzeko borondatea dutela ere azpimarratu du Bakerok.\nGiza Eskubideen Zuzendaritzak hartu du ardura\nEH Bilduko Ainhoa Beolak alardeen auzia Giza Eskubideen Zuzendaritzara bideratu izana kritikatu du, konponbidea “luzatu” egingo duelakoan. Bakerok erabakia defendatu du: “Bizikidetzari eragiten dion gizarte gatazka bat da, eta giza eskubideen ikuspegitik landu behar dela iruditzen zaigu”. Antzeko gatazkak konpontzen aritu izan direnek ikerketan parte hartuko dutela jakinarazi du Maribel Bakerok. Jenny Pearce eta Geuz elkartea aipatu ditu adibide gisa.


Udal Euskaltegian matrikulatua egon eta euskaltegira joateari uzten badio, lanagatik bada (lanean hasi eta ordutegia dela-eta ezin du euskaltegira joan) edo osasunagatik bada (gaixotasun bat dela medio eskolaratzeko ezintasun larria badu), baja eskatu behar du. Horrela, matrikula ordainketa bertan behera utzi, edo itzuliko da.\nUdal Euskaltegian matrikulatuta dagoen edonork.\n2.- Ikasleak arrazoi hauetakoren batengatik ematen badu baja:\n2.1.- Gaixotasuna, baldin eta mediku-ziurtagiri ofizial bidez egiaztatzen badu eskoletara joateko ezintasun larria duela.\n2.2.- Haurdunaldia, baldin eta mediku-txosten bidez egiaztatzen badu atseden hartu behar duela.\n2.3.- Amatasuna, erditzearen ondorengo lehen 6 asteetan.\nEskari hauek Udal Hizkuntza Politika Batzordean aztertuko dira, eta bertan erabakiko da ontzat ematea edo bertan behera uztea.\nBi kasuetan, baja ematen den dataren arabera, eskatzaileari:\n- ordaindu gabe dituen epeak salbuetsiko zaizkio edo\n- baja ematen duen egunetik kontatzen hasita, zati proportzionala itzuliko zaio.\n3.- Euskaltegiaren funtzionamendutik eratorritako kasuak direla medio, bi kasu hauetan:\n- Ikasleak nahi duen ordutegian talderik osatu ez bada eta beste ordutegi batean ezin badu.\n- Ikaslea maila batean hasi ondoren, beste maila batean egotea komeni zaiola konturatu ondoren ez badago bere mailako talderik.\nE01001 Udal Euskaltegiko baja\nBaja eskaera lanagatik bada, enpresaren ziurtagiria (enpresaren zigilua beharrezkoa da)\nBaja eskaera gaixotasunagatik bada, medikuaren ziurtagiri ofizialaren bidez egiaztatu beharko du eskolaratzeko ezintasuna\nUdal Hizkuntza Politikako teknikariaren eta Errentak eta Ordainerazpenak departamentuko teknikariaren txostena\nBaja baiesteko edo ezesteko dekretua\nIkasturtean zehar matrikula ordainketa bertan behera utzi, edo, itzuliko da, honako kasuetan:\n1- Ikasleren batek, lanean hasi, eta ordutegia delaeta, ez badauka euskaltegira etortzerik, baldin eta lanean hasi den enpresaren ziurtagiriaren bidez egiaztatzen badu (enpresaren zigilua beharrezkoa da).\n2.2.- Haurdunaldia, baldin eta mediku-txosten bidez egiaztatzen badu atseden\nosoa hartu behar duela.\nEskari hauek Udal Hizkuntza Politika departamentuko teknikariak eta Kontuhartzailetza teknikariak aztertuko dituzte eta dagokion txostena egingo dute.\nHiru kasuetan, baja ematen den dataren arabera, eskatzaileari:


Izen propioak | erritarrak | GAUR8 - mila leiho zabalik\nTradizioak tradizio, izen propioak etiketa hutsak dira, eta ez digute ezer esaten izendatzen duten hari buruz. Batzuetan, ordea, esaten digute zerbait izena erabili duenari buruz\nIkasle batek esan zidan lehengoan, etorri handi samarra ez al neukan nik Joana izateko. Ateraldi horrek aspaldiko beste bat ekarri zidan gogora. Neska koskorra nintzela, aitarekin Zarauzko tabernan sartu eta Txapasekin egin genuen topo. Alaba al ninduen galdetu zion, eta aitak baietz. Izena nola nuen, hark; «Joana», aitak. «Jarri egin behar zaiok Joana etorkizunari!». Harena bai etorria.\nNire izenak ez du, bistan da, joan aditzarekin batere zerikusirik. Nire izena etiketa bat da, jaio nintzenean jarri zidatena. Dei ziezaguketen denoi ere zenbakiz, baina ez litzateke erosoa edo praktikoa edo gogoratzen erraza; jaiotzen den haur bakoitzari izen bat jartzen diogu etiketatzat, eta horrela errazagoa da hari deitzea, edo hari buruz zerbait esan nahi dugunean hari erreferentzia egitea. Izen propioak, azken finean, horixe dira: etiketak. Gauza jakinei buruz hitz egiteko hizkuntzan dauzkagun tresnak. Euskaraz joera handia dago hizkuntza arrunteko hitzak izentzat erabiltzeko; baina, kasu horietan ere, erabilera arruntean duten esanahia erauzten zaie izenei, eta etiketa hutsa gordetzen da. Ekain martxoan jaio zen, Ilargik ez du egunez lo egiten, Haritzek ez du ezkurrik ematen.\nTira, ez beti. Batzuetan, izenek esaten dute guri buruz zerbait. Nigeriar jatorriko neska bat ezagutu nuen behin; Kehinde zuen izena. Bere hizkuntzan izen horrek ezer esan nahi zuen galdetu genion, euskaldunoi beti galdetzen diguten moduan. Ez genuen espero eman zigun azalpena: joruberaz, bigarren jaio den bikiari esaten omen zaio Kehinde; lehenengo jaio denari, berriz, Taiwo. Gure lagunak anaia bikia zuen, bai; haren ondoren jaio zen bera, eta horregatik zen Kehinde. Hitzik gabe utzi gintuen, harri eta gatz. Fantasiazko kontua zirudien eta, esango nuke, iluntze hartan Kehinde eta Taiwo bikiz beteriko Nigeria bat irudikatu genuela mahaiaren bueltan geundenok. Tradizioa ezagutzen duen edonork jakingo du Kehinde bi bikitan bigarrena dela, haren izena entzute hutsarekin.\nNormalean, ordea, izenak ez du esaten guri buruz ezer. Gure familiari buruz, askotan bai. Nire lankide baten familian, ohitura zahar bat dute: etxeko lehen hiru mutilei errege magoen izenak jarri dizkiete belaunaldi askotan. Meltxor, Gaspar eta Baltasar. Familia handiak eta semez beteak ziren garaietan, belaunaldiz belaunaldi izan ziren horrela izena zuten anaia hirukoteak. Urteekin, familiak txikiagotu ahala, adarkatu egin zen tradizioa: Meltxorrek lehenengo semeari Meltxor jarriko zion; Gasparrek Gaspar eta Baltasarrek Baltasar. Errege egunaren bezperan dena omen da festa etxe hartan.\nHiru errege magoena kuriosoa egiten zaigun arren, ez da arraroa etxe batean izenak belaunaldiz belaunaldi errepikatzea. Aldaera gogorrago bat ere badu tradizio horrek. Haur bat oso umetan hiltzen zenean, hurrengo haurrari hildakoaren izena jarri ohi zitzaion duela ez asko ere. Ez dakit oraindik ere egiten den. Ohitura iluna iruditu zait beti, hil denari izena ere kentzea.\nTradizioak tradizio, izen propioak etiketa hutsak dira, eta ez digute ezer esaten izendatzen duten hari buruz. Batzuetan, ordea, esaten digute zerbait izena erabili duenari buruz. Batek esan dezake “Euskadi” eta besteak “Euskal Herria”, eta biek egin erreferentzia gauza berari; baina, izen bat ala bestea aukeratu, horrek esaten digu zerbait izena erabili duenari buruz. Esango nuke berdintsu gertatzen dela “Ezker Abertzale Ofizialista” diotenekin; erreferentzia egiten dioten hari buruz baino, beren buruari buruz esan nahi dutela zerbait. Erabiltzen ditugun izenen bidez ere koka baitezakegu gure burua norbaiten aurrean; edo, zergatik ez, norbaiten kontra. •


Isaak Krakenekoa - Wikipedia, entziklopedia askea.\nIsaak Krakenekoa Masami Kurumadak idatzi eta marraztutako manga eta animea den Saint Seiyako pertsonaia bat da. Jatorrizko istorioan bere parte hartze bakarra Poseidonen sagan da, jainko honen Krakeneko itsas general bezala. Ozeano Artikoko zutabea babesten du.\nAnimean Kristal Zaldunaren ikaslea zen Siberian, Beltxargaren armajantzia lortzeko. Urte bete entrenatzen aritu ondoren, Hyôga iritsi zen, eta berarekin entrenatzen hasi zen Beltxargako armajantzia lortzeko. Sei urte inguru entrenatzen aritu ondoren, azkenean Siberiako izotza haustea lortu zuen. Baita Hyôgak ere, bere ama berriz ikusteko asmoaren ondorioz zaldun izan nahi duena. Lurrean zulo bat eginez, bere ama dagoen itsasontzia hondoratuta dagoen tokira iristen da, baina korronteen ondorioz, itsasontziko sareetan geratzen da, konortea galduta.\nIsaak jaisten da bere bila, honek ere korronteei aurre egin behar dielarik. Isaakek Hyôga salbatzen du, baina, igoeran, korronteei aurre egin behar izaten diete. Halako baten, korronte horien ondorioz, Isaakek izotz zati baten aurka talka egin eta begi bat galtzen du. Hyôga salbatzeko zulo bat egiten du izotzean eta bere laguna kanpora bidaltzen du, salbu utziz.\nKonorterik gabe, Isaak itsas korronteen mende geratzen da, Poseidonek salbatzen duen arte. Krakeneko ezkatazko armajantzia ikusten du eta honek Isaak aukeratzen du, hala Poseidonen itsas jeneral bihurtuz.\nHyôga Artiko Ozeanoko zutabea dagoen tokira iristean, Isaakek bere kaskoa kentzen du, hala bere nortasuna erakutsiz. Beltxargako zalduna poztu egiten da Siberian bere ikaskidea izan zena bizirik ikusteagatik. Siberian jasan zuenagatik, Hyôgak baimena ematen dio Isaaki begi bat ken diezaion, eta honek halaxe egiten du.\nZenbait aldiz erasotzen du Isaakek Hyôga Aurora Boreala teknikarekin, horietako baten teknika geldiaraztea lortzen duelarik. Halako batean, Hyôgaren armajantzia urrezko bihurtzen da. Beste behin Aurora Boreala teknika jasota, Hyôgak izotz zati baten aurka jotzen du, une batez konorterik gabe geratuz. Orduan Kiki iristen da, Librako armajantziarekin, eta Isaakek armajantzia emateko esaten dio, baina Kikik gogor heltzen dio armajantziaren kutxari.\nMü Ariesekoaren ikasleak zenbait ostiko jasotzen ditu Isaaken partetik, baina, azkenean, Hyôga seneratzen da eta Kikiri lasai egoteko esaten dio, berak egingo duela Isaakena. Isaakek Aurora Borealarekin erasotzen du berriz Hyôga, honen lepoko zauria berriz irekiz. Azken aldiz erasotzen du Isaakek Hyôga Aurora Borealarekin, honek, aldi berean, Aurora Exekuzioa teknika erabiltzen duelarik, bere ikaskidea izandakoa garaituz. Bere azken minutuetan, Isaakek guztia antolatu duena nor den kontatzen dio Hyôgari, Kanon Geminisekoari erreferentzia eginez. Azkenean, Kikik eramandako Librako armajantziko arma batekin, Hyôgak Artiko Ozeanoko zutabea suntsitzen du.\nAurora Boreala: Bi eskuak gorputz aurrean hurbiltzen ditu, energia bola bat sortuz, eta aurkariari jaurtitzen dio.\nOrriaren azken aldaketa: 5 apirila 2020, 20:24.


Petronor findegiak petrolio gordina isuri du Barbadun ibaira - Ekologistak Martxan - Euskal Herria\nPetronor findegiak petrolio gordina isuri du Barbadun ibaira\n2021ko Februaryren 16\nAurreko otsailaren 13an, Petronor enpresak Barbadun ibaira, Muskizko San Juan ingurura, isuritako petrolio gordinaren ondorioz, Ekologistak Martxan taldeak gardentasun falta salatu nahi du. Ez dago batere argi faunan eta floran izan duen ingurumen-inpaktua, ezta kalteak ebaluatzen ari diren ere. Hori dela eta, enpresari berari, URAri eta Eusko Jaurlaritzako Ingurumen Sailari azalpenak eskatzen dizkie, baita erantzukizunak argitzea ere.\nEz da lehengo aldia. Gertu kokatutako enpresaren isurketa ugariren lekuko izan da La Arenako hondartza. Horrez, gain, elkarte ekologistak itsasertzeko ingurumen-narriadura adierazteko urtero egiten duen Bandera Beltzak txostenean askotan agertu da petrolio-findegia bera. Ondorioz, berriro ez errepikatzeko neurri zehatzak ezartzea ere eskatzen du elkarte ekologistak.\nKontrolik gabeko isurketa gehiagorik ez!\n← U30 ALDAKETALDIA – Zaldibar gogoratuz Azkenik haragia eta arraina edukiontzi marroira bota ahalko da →


kritiken hemeroteka » Abadia Urrustoi pastorala\n« Plazerra sentierazteko poemak | Sinboloen mundutik »\nAbadia Urrustoi / Jean Louis Davant / Durangoko Udala, 1986\nAbadia Urrustoi pastorala Mikel Mendizabal / Argia, 1987-09-13\nAntoinne D’Abbadie edo Abadia Urrustoi joan den mendeko euskal kulturaren mezenasari buruzkoa da Davant zuberotarrak Durangoko 1986ko euskal jaietara aurkeztutako pastoral berri hau, abertzaletasunaren bidean mamitua.\nZinez polifazetikoa gertatu zen Abadia hura, lore-jokoak mugaz bi aldeetan antolatu eta sustatu zituena.\nAntoinne D’Abbadieren aita zen Michel, abade laikoa, Irlandara doa Frantziako iraultzari ihes eginik, eta han Ellisabeth Thompson protestantearekin ezkontzeko. Beren seme Antonio Frantziara itzuliko da ikasketak Sorbonan burutzeko, Brasilen astrologia eta Etiopian zientzian arituz gero. Artean, Bidasoaz ezkerrerako probintzietan karlistada gertatu da, Zumalakarregiren heriotzea ere pastoralean antzeztu delarik. Abadiak bestalde, Agustin Xaho ezagutuko du harekin euskal gramatika bat egiten duelarik.\nLore-jokoak prestatzerakoan, Duvoisin, Bonaparte, Elissanburu, Arrese Beitia eta holakoak ageri dira pastoralean, iragan mendeko kultur sustaldiaren lekuko. Politika arazoen berri ere ageri da Davanten lanean, Abadiak Frantziako errepublikarrekin zituen gorabeherak, nahiz Espainiako karlistenganako zuen xarma ageri bait da. Aipatzekoa euskara eskoletan sartzearen kontra nola aritu ziren errepublikarrak ageri dela pastoralean. Santa Kruz apaiza, Abadiaren emazteak Virginiak haurrik ezin ukanak dakarren malura eta beste hainbat pastoralean.\nIkuspegi osoki abertzaletik emana, zazpi Euskal Herrien bateratze asmoz eta zuberotarren kontzientziatze nahian, gaurkoan Zuberoan haurrak euskaratik nola saihestu diren ere dakarrena. Argitarapen honetan 36 jelkaldi ageri dira, baina antzezterakoan gehiegi ez luzatzearren 25 jelkaldirekin aski dela diosku Davantek.


Bizkaiak 5.732,4 milioi euro bildu ditu uztailera arte - Área de prensa - Bizkaia.eus\nBizkaiak 5.732,4 milioi euro bildu ditu uztailera arte\n2019(e)ko abuztuaren 12(a) 12:00\nKoefizienteei BEZa eta Zerga Bereziak doitzeko, 642 milioi euro ordaindu dizkiegu Gipuzkoari eta Arabari; ondorioz, diru-bilketa murriztu egin da eta 5.090,4 milioi eurotan gelditu da Urteko lehenengo sei hilabeteetan bildutakoarekin, Foru Ogasunak 2019 osoko zerga-sarreren aurrekontuaren % 64,7 estali du\nBizkaiko Foru Ogasunak 5.732,4 milioi euro bildu ditu uztailera arte, hau da, iazko aldi berean bildutakoa baino % 2,9 gehiago (iaz 5.570 milioi euro bildu ziren). Hala eta guztiz ere, hazkunde hori % 2,4 murriztu da bigarren hiruhilekoari dagokion lurraldeen arteko doikuntza egin ostean: Bizkaiak 642 milioi euro ordaindu dizkie beste bi foru aldundiei eta, beraz, bildutako dirua 5.090,4 milioi eurotan gelditu da. Nolanahi ere, Arabarekin eta Gipuzkoarekin egindako doikuntzen ostean ere, iaz baino 121,2 milioi euro gehiago bildu dira.\nLurralde bakoitzeko koefizienteari BEZaren eta Zerga Berezien diru-bilketa doitzeko egin den barne-banaketaren ondorioz, Bizkaiak 475,1 milioi euro ordaindu dizkio Gipuzkoari eta 166,8 milioi Arabari. Era berean, guztira doitutako zenbatekotik 347,9 milioi euro BEZari dagozkio eta 294,1 milioi euro Zerga Bereziei.\nBizkaiko Foru Ogasunak urteko lehenengo sei hilabeteetan bildutako zenbateko osotik 2.638,3 milioi euro zuzeneko zergak dira, % 1,1 hazi direnak. Horietatik, PFEZa % 4 hazi da. Ildo horretatik, nabarmentzekoa da lan-atxikipenek izan duten hazkundea, % 5,3koa. PFEZaren kuota diferentziala, 2018ko errenta egiteko kanpaina ia amaituta dagoenean, -152,7 milioi eurokoa da; iaz, ordea, -133,7 milioi eurokoa izan zen. Horrek esan nahi du diru-itzulketak % 14,2 hazi direla.\nBestalde, sozietateen gaineko zerga, oro har, 665,5 milioi eurora iritsi da zazpi hilabete hauetan (2018an 714,7 milioi eurora iritsi zen), funtsean, bilakaera negatiboa izan dutelako higigarrien kapitalaren etekinek (14,6 milioi) eta sozietateen kuota diferentzialak (2019ko uztailera arte 575,9 milioi eurokoa izan da; 2018an, aldiz, 607,2 milioikoa izan zen); izan ere, aurreko ekitaldian egindako konturako ordainketa konpentsatu da.\nZeharkako zergapetze totala, barneko doikuntzak zenbatuta, 2.053,9 milioi eurora igo da; 2018an baino % 2,5 gehiago. Atal honi dagokionez, BEZak 1.709,6 milioi euro ekarri ditu (iaz baino 3,3 milioi euro gutxiago); bestalde, Zerga Bereziei dagokienez, Hidrokarburoen Zerga % 13,2 hazi da, Tabako-laboreen gaineko Zergak % 2,3 egin du gora eta Elektrizitatearen gaineko Zerga % 3,1 murriztu da.\nAzkenik, Tasak eta bestelako diru-sarrerak 39,1 milioi euro izan dira, hau da, 2018ko aldi berean baino 1,8 milioi gehiago; horrenbestez, bildutako kudeaketa propioko zerga itundu garbiak 4.731,4 milioi euro dira guztira, hau da, 2018ko aldi berean baino % 1,7 gehiago (+79,9 milioi).\nKudeaketa propioari Estatuarekin egindako doikuntzak gehitu behar dizkiogu: Bizkaiak BEZari dagozkion 464,3 milioi euro jaso ditu eta Zerga Bereziei dagozkien 105,3 milioi euro ordaindu ditu.\nUztailera arte bildu ditugun 5.090,4 milioi euroak 2019ko ekitaldi osoko zerga-sarreren aurrekontuaren % 64,7 dira. 2019ko ekitaldian guztira 7.868,3 milioi euro biltzea aurreikusi da.


Ekologistak Martxanek Atila Euskal Herria 2021 sariak eman ditu - Ekologistak Martxan - Euskal Herria\nEkologistak Martxanek Atila Euskal Herria 2021 sariak eman ditu\n2021ko Juneren 7\n· Ingurumenaren Munduko Eguna dela eta, Ekologistak Martxan-ek urteko jokabide nabarmenenei Atila sariak ematen dizkie, Euskal Herrian ingurumena suntsitzen laguntzeagatik.\n· Aurten, Eusko Jaurlaritzako Iraunkortasun eta Ingurumen Sailak jaso du saria, Iñaki Arriola eta Arantxa Tapia sailburuei aipamen berezia eginda.\n· Erakunde ekologistak Accesits saria eman dio Verter Recycling S.L. enpresari.\nUrtero bezala, Ekologistak Martxan-ek gogorarazi du ekainaren 5a Ingurumenaren Mundu Eguna dela, Nazio Batuen Batzar Nagusiak 1972an ezarritako data, ingurumenaren kontzientzia areagotzeko eta ingurumena babesteko ekintza globala sustatzeko. Horretarako, erakunde ekologistak Atila bezalakoak direnak saritzen ditu: nondik pasatzen diren, belarra ere ez da hazten. Sari horiekin erakundeak eta haien arduradunak aipatzen dira, gizarte- eta ingurumen-krisia areagotzeko eragile gisa.\nLehen saria, Atila Euskal Herria 2021 saria, Eusko Jaurlaritzako Iraunkortasun eta Ingurumen Sailarentzat izan da, Iñaki Arriola eta Arantxa Tapia sailburuei aipamen berezia eginez.\nEusko Jaurlaritzako Ingurumen Saila, oro har, baina bi sailburuak bereziki nabarmendu dira Zaldibarko hondakindegia eraitsi zenean kudeaketa negargarria egin dutelako, ez bakarrik bi langileren bizitzak galdu dituztelako, baizik eta 500.000 tona hondakin baino gehiago eraitsi dituztelako, amiantoa bezalako arriskutsuak ere bai, zabortegian utzi behar ez zirenak edo ingurumen-baldintza oso berezietan egin behar ez zutenak.\nHondamendia gertatu aurreko kudeaketari buruzko ikerketak agerian utzi zuen sailari atxikitako talde teknikoak oso jarraipen lasaia egin zuela zabortegira egindako ikuskapenetan, langile gutxirekin, administrazio-isiltasunez kontrolik gabeko emakidekin, eta horrek hondamendiaren baldintzak erraztu zituen.\nErorketak arriskuan jarri zituen inguruko herriak (Zaldibar, Ermua, Eibar…), sortu ziren suteen ondorioz sortutako dioxina eta furanoek eragindako kutsadura handiaren ondorioz –\nBaina, euskal gizarte osoarentzako giza hondamendi, ingurumen-hondamendi eta hondamendi hori guztia gorabehera, aipatutako saileko kide bakar batek ere ez du dimititu, kargutik kendu edo erantzukizunik bere gain hartu, eta eserlekuak eta diru-zorroak aldatu besterik ez dute egin.\nAccesit sari bereziak\nAurten, Ekologistak Martxan-ek Accesit sari berezia eman dio Verter Recycling S.L. enpresari. Zaldibarko zabortegiaren jabea, bere diru-goseagatik, zabortegiaren erorketa eta bertako bi langileren heriotza eragin duelako.\nErorketaren ostean, hildako bi langileen (Alberto eta Joaquin) gorpuak bilatzea, lurra finkatzea eta zabortegia zigilatzea 21 milioi euro inguruko kostua izaten ari zaio altxor publikoari, eta horren jabea den Verter Recycling enpresak ezingo du bere gain hartu, kaudimengabezia dela eta.\n“ATILA Euskal Herria 2021” saria\n← Ekainak 5, Ingurumenaren Nazioarteko Eguna: zuriketa berdeak hiltzen gaitu! Ekologistak Martxanek Atila Gipuzkoa 2021 sariak eman ditu →


Jokoak berria of Buble Shooter doan\nBubble Farm burbuila jaurtitzaile joko dibertigarri eta dibertigarria da. Osatu maila hurrengoa desblokeatzeko, maila bakoitzak zailtasun eta erronka desberdinak ditu\nUrteko garairik onena hemen da! Gabonak bai! Beraz, garai guztietako joko handienetako bat omentzeko unea da, Bubble Shooter sinplea baina klasikoa. Gabonetako edizio honetan burbuila jaurtitzailearen inguruko gauza on guztiak ekarriko dizkizugu, Gabonetako izpiritu hori gehienera igoko duen neguko Gabonetako gaiarekin. Eguberri on eta urte berri on guztioi!\nJolastu DOAKO burbuila joko klasiko eta dibertigarriena, lotu 3 kolore eta maila garbiak. Ez galdu joko dibertigarri eta lasaigarri hau! Bertsio zahar on honetan burbuila guztiak apuntatu eta tiro egin, askatu eta atera behar dituzu. Entrenatu zure burmuina puzzle original honekin pilotak linean edo lineaz kanpo jaurtitzen ari zaren bitartean.\nOpor zoriontsuak denei neguko harribitxi guztiak pop-pop egiten dituzunean erreflexu eta estrategia bizkorrekin! Match-3 Puzzle Shooter adiktiboa eta jokatzeko erraza, jai gaiko 100 maila baino gehiagorekin josia. Izar guztiak bil ditzakezu?\nDefendatu zure oinarria burbuilen inbasioaren aurka. Lotu kolore bereko 2 burbuila edo gehiago kentzeko. Ez utzi burbuilarik lerroa zeharkatzen! Zenbat puntuazio lor dezakezu?\nMonster Bubble Shooter-ek burbuila jaurtitzailearen jokoaren ezaugarri onenak eta maila desafiatzaileak biltzen ditu. Maila bat eman behar da emandako denboran. Zenbat eta maila lehenago osatu, orduan eta puntuazio altuagoa lortuko duzu.\nMunstro burbuila jaurtitzailea\nBubble Warriors burbuila jaurtitzailearen jokoa da, jokalariak hurrengo misioan sartzeko giltza bildu behar du. Burbuila armada etengabe ari da zuregana aurrera egiten eta ezabatu behar dituzu burbuilak jaurtiz hiru edo gehiago konbinatzeko zure eraso basera iritsi aurretik. Burdin Burbuila Gudari batzuk bonba leherketek edo pikotxoek mugitzen dituztenean bakarrik hil daitezke. Saiatu zure eginkizuna denbora jakin batean amaitzen. Aurrezten den denborak sari puntu osagarriak irabaziko ditu.\nTiratu Zumba Challenge-ko burbuila guztiak, egin kolore bereko 3 burbuila edo gehiagoren konbinazioak horiek desagerrarazteko. Garbitu burbuila guztiak amaierara iritsi aurretik hurrengo mailara igotzeko. Zumba Challenge-k zailtasunak areagotuko dituzten 15 maila erronka ditu.


Oporretan ikasi | Consumer\nAtseden hartu eta ondo pasatzeaz gain, ikasleek ikasteko ohitura mantendu behar dute udako hilabeteetan.\nAntolaketa eta plangintza, aisialdiarekin batera. Adituek ikasleei gomendatzen diete udako hilabeteak aprobetxatu behar dituztela gainditu gabeko irakasgaiak berreskuratzeko edo ikasturtean ikasitako edukiak berrikusi eta indartzeko. Etxean ikastea, bakarrik edo irakasle partikularrarekin, akademia batean edo eskola indartzeko programa baten bidez, udarako ezarritako helburuak betetzeko balio dute.\nUda eta estudioa. Bi termino horiek bateraezinak diruditen arren, ikasle batzuek nahitaez konbinatu beharko dituzte udako hilabeteetan, ikasturtean sortutako irakasgaiak berreskuratzeko. Beste batzuek, irakasleen gomendioz, urtean zehar emandako curriculum-edukiak finkatzeko eta etapa berri bati arrakastaz aurre egiteko prestatuta egon beharko dute. Hala ere, oro har, espezialistek gomendatzen dute ikasle guztiek ikasteko ohiturari eustea oporretan, irailean eskolako errutinara itzultzea zaila izan ez dadin.\nHelburua ikasturtean ikasitakoa finkatzea da.\nRosa Serrate psikologo eta pedagogoa, ‘Ayúdale a estudiate’ liburuaren egilea. Eskola-arrakastaren giltzarriek’ azpimarratzen dute “uda oso luzea da gure herrialdean, eta, oporretara itzultzean, ikasle askok ikasturtean ikasitakoa ahaztu ahal izan dute”. Horregatik, gomendatzen du ez gainkargatzea, baizik eta ikasturtean ikasitako ezagutzak sendotzea.\nIkasketak eta aisialdia konbinatzea\nNola lagun dezakete gurasoek helburu hori betetzen? Funtsezkoa da lanaldiaren antolaketa egokia izatea, bai jolaserako eta atsedenerako uneak, udan ezinbestekoak direnak, bai ikasteko edo errepasatzeko denbora, ikasle bakoitzaren beharren arabera luzeagoak edo txikiagoak. Horren inguruan, Serratek adierazi du beharrezkoa dela udako eguna planifikatuta izatea, “igerileku edo hondartzako ordutegi batekin, atsedenerako ordutegi batekin eta lanerako ordutegi batekin”. Azken hori hobe da goizetan egitea, beste edozein jarduera hasi aurretik.\nIkasleak hobeto kontzentratzen dira goizetan, eta errendimendu handiagoa dute\nMaría Eugenia Marfull Educa zentro psikopedagogikoko zuzendariak azpimarratu du eguneko lehen orduetan “ikasleak zentratzeko egoera onenean dauden unea direla eta beren errendimendua handiagoa dela”. Beste jarduera batzuk etetea saihestea da abantailetako bat. “Pereza beti da handiagoa arratsaldez”, azpimarratu du.\nAdituek lantokiari eman beharreko arreta aipatzen dute. Leku bera izan behar du beti, eta azterketa galarazi edo eten dezaketen ingurumen-eraginetatik urrun egon behar du, hala nola telebista, telefonoak edo jolasguneak. Gurasoek izan behar duten eginkizuna ere azpimarratu du Marfullek: seme-alabek egindako lanaz arduratu behar dute egunero, “ez bakarrik kontrolatzeko —ñabardura egiteko—, baita motibatzeko ere”. Gomendagarria da ikaslea “saritzea”, “izan ere, astelehenetik ostiralera adostutakoaren arabera lan egin badu, asteburuak atseden hartu eta ondo pasatu behar du”.\nUdan ikasteko ohiturari eusteko, ikasle askori nahikoa izango zaie helburu horrekin argitaratzen diren opor material eta koadernoetako batzuekin bakarrik lan egitea. Hala ere, beste batzuek kanpoko laguntza beharko dute ikastaroan gainditu ez dituzten edo indartu behar dituzten edukiak arrakastaz bereganatzeko.\nIrakasle partikular batek zalantzak argitzen ditu eta udan ikasketa zuzentzen du\nKasu horietan, familiek hainbat aukera dituzte. Irakasle partikular batek zalantzak argitzen ditu eta udan ikasketa zuzentzen du; akademia batean, berriz, ikastaro bereziak eta ikasgaien berariazko eskolak ematen dira. Kasu larrienetan, udako barnetegiak gordetzen dira, gure herrialdean udako hilabeteetan aritzen direnak.\nHala behar duten familiek laguntza bila dezakete beren seme-alabentzat, udalek eta tokiko erakundeek antolatzen dituzten udako ikastetxe irekietako programetan. Jarduera ludikoak eta aisialdikoak izan arren, askotan, ekimen horiek tutoretzapeko ikasketa-saioak izaten dituzte programazioan, eta, horietan, parte-hartzaileek beren lanak egin eta zalantzak argitu ditzakete tutorearekin.\nBestalde, zenbait komunitatek berariazko programak proposatzen dituzte udan eskola indartzeko. Asko doakoak dira, eta beste batzuek diru-laguntza eta deskontu handiak dituzte familia pobreenentzat. Lehen eta Bigarren Hezkuntzako ikasleei eskola edo institutu batera joateko aukera eskaintzen diete, ordu jakin batzuetan laguntza eskolak jaso eta gainbegiratutako ikasketa jardunaldietan parte hartzeko.\neskola hábito-eu ikasleak oporrak uda


Ozaeta – Lantegia: Barre egin zure buruarekin, zure pailazoarekin – LAIA Eskola\nOzaeta – Lantegia: Barre egin zure buruarekin, zure pailazoarekin\n2020ko Urriaren 18(e)an @ 10:00 - 14:00\n« Kuartango – Emakumeen lidergoa eta ekimena landa-ingurunean. Ikaskuntza praktikoak partekatzen\nArabako Lautada – “Ordu Bioleta” Irakurle-Klub Feminista »\nZure umorea sustatu nahi duzu? Zeure alde jostagarria, eroa, xaloa eta kartsua ezagutu nahi duzu? Esperientzia liluragarri bat bizi nahi duzu? Zeure pertsonaiarik onena ezagutu nahi duzu? Zugandik onena atera nahi duzu: barne-bulkada, sentiberatasuna, konplizitatea?\nHau da zure ikastaroa… Barre egin! Libre sentitzeko gune bat, aurrejuzguetatik aske. Han nahi duzun moduan agertu zaitezen, eta geure komikotasuna elkarrekin deskubritu dezagun. Clown dinamikak landuko dira, jolasen bidez geure gorputzarekin konektatuko dugu, geure emozioekin, geure ametsekin… eta besteak entzuten erakutsiko digute. Eszenako jolasak eta inprobisazioak egingo ditugu, objektuak eta musika erabiliz.\nBea Larrañaga, Intujai Teatro\n1. Segurtasun distantzia\n2. Maskarila eta hidrogela\n2020ko Urriaren 18(e)an\nOzaeta, Araba 01206 Spain + Google Map\nLautadako Kuadrillako Berdintasun Zerbitzua\nWEB formularioa / 945 31 70 06


Laguntza departamendua - ANDRAMARI - Zornotzako Ikastola\nHome » Laguntza departamendua\nHezkuntza integrala bermatzea izanik gure ikastolaren helburua, Laguntza Departamentua bertako organorik esanguratsuenetako bat da. Izan ere, hauxe da haren eginkizuna: ikastolako ibilbidean, HHtik DBHra, ikasleen artean ageri den aniztasunari kalitatezko erantzuna ematea, horri lotutako erronka eta betebehar guztiak barnean hartuta.\nHorretarako, aditu talde sendoa dauka Andramari Ikastolak, elkarrekin lanean, fokua ikasleengan ipinita, gure Hezkuntza Proiektuarekin bat egiten duena. Tartean daude, besteak beste, pedagogia terapeutikoan espezializatutako irakasleak, hezkuntza-laguntzaile espezialistak eta hezkuntza psikologoak.\nZeintzuk dira funtzio nagusiak?\nIkastolako profesionalekin (irakasleekin nahiz irakasle ez direnekin) koordinatzea, aniztasunaren trataerari erantzunik osoena emateko. Ildo horretan, ikasle bakoitzak, beraren aniztasun-berezitasunaren arabera, behar dituen hezkuntza-bideak eta -laguntzak zehazten laguntzen diete ikastolako gainerako profesionalei.\nAholkularitza eta jarraipena ikastolako irakasle eta familiekin. Hala, etengabeko harreman zuzena dute irakasle eta senideekin, hezkuntzan oro har eta ikasleen arabera, hezkuntza-jarraibideak eta pautak eskaintzeko.\nHezkuntza premia berezien identifikazioan, trataeran eta jarraipenean parte hartzea. Irakaskuntzako gainerako langileei, baina baita familiei ere, kasuan-kasu balio lezaketen baliabideak eskaintzea.\nIldo beretik, departamentuak bere gain hartzen du gure ikastolara heldu berriak izanik, oraindik euskara ez dakiten ikasleen jarraipena egitea, irakasle eta tutoreekin batera.


ED11. Emaitzen txostena eta aldagaien azterketa. LH 4. maila\nIzenburua ED11. Emaitzen txostena eta aldagaien azterketa. LH 4. maila\nSintesia 2011-2012 ikasturtean, funts publikoen bidez lagundutako Euskadiko ikastetxeetan, Lehen Hezkuntzako 4. mailako ikasleen artean burututako Ebaluazio diagnostikoaren emaitzen azterketa sakona eta konparatiboa.\n3. Lehen Hezkuntzako 4. mailako ikasleen ebaluazioko emaitzak\n4. Aldagaien azterketa Lehen Hezkuntzako 4. Mailako ikasleen emaitzetan duten eragina\n5. Ikastetxeen bilakaera emaitzen eta eraginkortasunaren arabera\n7. Ikastetxearen galdera-sorta\n8. Ondorio orokorrak\nEbaluazio diagnostikoaren hirugarren edizioa, Eusko Jaurlaritzako Hezkuntza, Unibertsitate eta Ikerketa sailaren ardurapean egina. Ikastetxeetan lortutako emaitzei buruzko informazioa osatzea da txosten honen azken helburua, kasu honetan Lehen Hezkuntzako 4. mailako taldeen emaitzei buruzkoa. Ebaluazioaren emaitzen gaineko azterketa sakonagoa jarri nahi da irakasleen esku, euren hezkuntzako esku-hartzean hobekuntza-neurriak ezartzen lagunduko dieten bestelako datu objektiboak izan ditzaten.\nTxosten honek, ebaluatutako konpetentzietan (gaztelaniazko, euskarazko eta ingelesezko hizkuntza-komunikazioa eta matematikarako konpetentzia) ikasleek lortutako emaitzen azterketa jasotzen du, eta baita hainbat aldagaik, bananakoek edo testuingurukoek, emaitzetan duten eragina ere. Hirugarren edizioa denez, emaitzan bilakaera ikusteko aukera eskaintzen duen konparaziozko azterketa ere egin daiteke.\nHorrela, lortutako batez besteko puntuazioen inguruko informazioa eskaintzeaz gain, konpetentzia mailen araberako ikasleen banaketa eta emaitzek 2009, 2010 eta 2011. urteetan izan duten bilakaera aztertzen du. Gainera, sare publikoan eta itunpekoan lortutako emaitzak alderatu ditu, ikastetxe bakoitzaren indize sozioekonomiko eta kulturala kontuan hartuta, eta emaitzetan bereziki eragiten duten aldagaien azterketa osatua eskaintzen du (familia-hizkuntza eta probak egin diren hizkuntza, hezkuntza-eredua, ikaslearen sexua, mailaren egokitasuna, etab.). Azkenik, helburuen betetze mailari buruzko azterketa jaso du, eta baita ikastetxeen ingurukoa ere, horien emaitzak eta eraginkortasuna kontuan hartuta.


Vuelio: Zure komunikabideen eta eragileen arteko harreman plataforma | Martech Zone\nAsteartea, iraila 8, 2020 Asteartea, iraila 8, 2020 Douglas Karr\nHarreman publikoak nabarmen aldatu dira aro digitalean hedabideen eztandarekin. Jada ez da nahikoa saltoki batzuk eskaintzea eta hilero zure markaren aipamenen zerrenda osatzea. Gaur egun, harreman publikoen profesional modernoak gero eta eragin handiagoa duen argitalpen eta argitalpenen zerrenda kudeatu behar du, gero marka batean izaten ari diren eragina frogatzeko.\nPR softwarea prentsa oharren banaketa soiletik harreman publikoen kudeaketa sistema modernoetara garatu da, harreman publikoen ikerketa profesionala, topaketa, komunikazioa, automatizazioa eta bezeroen izenean izaten ari diren eragina neurtzeko lagun dezaketena.\nVuelio harreman publiko modernoen alderdi horiek guztiak biltzen dituen PR software plataforma da. Ulertu nor den garrantzitsua, nola parte har dezaketen onena edukia bidaltzeko, emaitzak kontrolatzeko, sare sozialen eragina neurtzeko eta eraginkortasuna aztertzeko, guztiak leku berean.\nVuelio Ezaugarriak barne\nMultimedia datu basea - Sartu PR industriaren komunikabideen zerrenda indartsuenean. Ia 200 herrialdetako milioi bat kazetari eta eragilerentzako sarbide zuzena baduzu, pertsona garrantzitsuenekin zure istorioa, gaia edo erakundearekin harremanetan jar zaitezke.\nKomunikabideen jarraipena - Ulertu zure istorioa kazetariek eta eragileek nola jaso duten entzuteko eta ebaluatzeko tresna adimendunekin. Monitorizazioari esker, azken albisteak eta estaldura estandar, inprimatu, linean eta sare sozialetan jarraitu ahal izango duzu.\nAlbiste-oharra banatzea - Lortu zure prentsa oharrak erraz interesatzen zaizkien pertsonei. Bidali multimedia istorioak zuzenean harira, sare sozialetara, bilatzaileetara edo zure webgunera. Ondoren, jarraipena egin, aztertu eta ikasi emaitzek denbora errealean.\nKomunikabideen analisia - Aztertu nola jaso zenuen zure istorioa eta lortu ikuspegi praktikoa etorkizuneko komunikazioek are hobeto funtziona dezaten. Ikusi zein mezu, eduki eta kanal funtzionatzen duten (eta zein ez) zure kazetari eta eragile garrantzitsuenekin. Ikusi zure audientzia modu eraginkorragoan nola lortu, ROIa areagotu eta markaren ospea hobetu.\nLineako erredakzioa - Jarri zure edukia kazetari, talde interesdun eta eragileen eskura erraz eskuragarri pertsonalizatutako lineako media zentro batean. Argitaratu prentsa oharrak, irudiak eta informazio lagungarria erraz sortzen duzun guztiaren eraginkortasuna hobetzeko behar dituzun datuetara sartzean.\nCanvas - Sortu ikusleentzako aurkezpen ederra zure istorioek segundotan nola eman duten jakiteko. Aukeratu albisteen estaldura, jarduera soziala, bideoak eta audio-klipak kanpainako erakusleiho harrigarria sortzeko segundotan.\nFOI kudeaketa - Kudeatu zure Informazio Askatasun prozesu osoa erraz. Jarrai itzazu epeak, prozesatu estatistikak eta sortu eskaera kopuruari eta motari buruzko txostenak bizkor, 2000ko FOI Legeak eskatzen duen moduan.\nParte hartzaileen kudeaketa - Kudeatu konexio erabakigarriak harremanetarako kudeaketa zentro sinplifikatu batekin. Mantendu komunikazioak koherenteak zure taldeko kazetari eta eragileekin, lineako zentro bakar eta zentralizatu bat edukita, zure taldearen eta eragile garrantzitsuenen arteko elkarreragin guztiak zehazten dituena.\nKomunikabideen Harremanen Zuzendaritza - Erraztu komunikazio estrategia osoa kanpaina zentro zentralizatu batekin. Vueliaren komunikabideak kudeatzeko softwareak denbora aurrezten dizu, zure taldeak egiten duen guztia antolatzen, partekatzen eta jakinarazten errazten baitu, jarraipen automatikoa, posta elektronikoa integratzea eta erreportaje eta analisi tresna aurreratuen bidez.\nJarri harremanetan Vuelio-rekin Prezioak eta informazioa lortzeko\nTags: informazio askatasunamultimedia datu baseaKomunikabideen jarraipenakomunikabideen arteko harremanen kudeaketaberrien banaketaalbiste oharren banaketalineako erredakzioazelai plataformapr plataformaprentsa oharren banaketaharreman publikoen softwareaeragileen kudeaketavuelio


Irailaren 25ean ere egin dezagun herri - - Goiena.eus\nIrailaren 25ean ere egin dezagun herri\nAnder Rodriguez 2016-09-16 08:18\nArnaldoren inhabilitazioarekin tokatu zaigu hauteskundeak hastea.\nGure herria iraganeko parametroetan mantentzeko asmoz ezarritako inposizioa. Inposizio bat gehiago beste askoren artean, eta ez da azkena izango herri bezala erantzuten ez dugun bitartean.\nEH Bildun argi daukagu hurrengo legealdia erabakiarena izan behar dela. Hemen bizi eta lan egiten dugunon artean adostu eta erabaki behar dugu etorkizuna, eta, horregatik, akordio zabalerako eskaintza luzatu diegu EAJ eta Ahal Dugu alderdiei, euskal gehiengo sindikalari eta eragile sozialei.\nAkordioa murrizketa sozialak desagertzeko, oinarrizko eskubideak bermatuak izan daitezen.\nAkordioa burujabetza berreskuratzeko. Bizitza duina nahi badugu eskumen guztiak gureganatu behar ditugu, erabakitzeko eskubidearen bitartez.\nAkordioa justizian oinarritutako bakea eskuratzeko. Gatazkak utzitako ondorio guztiak gainditzea gure esku dago.\nEuskal Herriak behar dituen bermeak ez zaizkigu Madriletik etorriko, eta ezta Madrilekin adostuko ere, azken urteotako esperientziak erakusten digun bezala. Adostasunak hemen lortu behar ditugu, gure etorkizuna beste batzuen eskuetan utzi gabe. Hemen bai dago aukera akordio zabal eta eraginkorrak erdiesteko, eta EH Bildu prest dago horretarako.\nPrest dago bertako eragile politiko, sindikal, ekonomiko eta sozialekin bide-orri bat adosteko. Prest ere herritarren babesa jaso dezan kontsulta bat antolatzeko. Prest ere, demokrazia printzipioari jarraiki, bide-orria Madrilera eraman eta berorren aplikazioa negoziatzeko, betiere, eta Madrileko balizko ezetzaren aurrean, lehenik bertakoen artean bide-orriaren aplikazioa adosten badugu.\nEH Bilduk argi dauka bidea, mugarri bakarra euskal herritarren borondatea izanik, baina horretarako herritarren babesa behar dugu, zure babesa ezinbestekoa zaigu.\nPello Urizar, Ander Rodriguez eta Igor Ortega\n(EH Bilduko hautagaiak)


topic_facet:"Mendekotasun-egoeran dauden pertsonentzako arreta (Heziketa Zikloa). Erdi maila" topic_facet:"Osasungintza (Lanbide Arloa)" topic_facet:"Animazio soziokulturala eta turistikoa (Heziketa Zikloa). Goi maila" genre_facet:"Curriculumeko baliabideak"\nProposatutako gaia: Mendekotasun-egoeran dauden pertsonentzako arreta (Heziketa Zikloa). Erdi maila Proposatutako gaia: Osasungintza (Lanbide Arloa) Proposatutako gaia: Animazio soziokulturala eta turistikoa (Heziketa Zikloa). Goi maila Generoa / Forma: Curriculumeko baliabideak\nAnimazio soziokulturala eta turistikoa (Heziketa Zikloa). Goi maila 1 Gizarte eta kultur zerbitzuak (Lanbide Arloa) 1 Gorputz eta kirol ekintzak (Lanbide Arloa) 1 Gorputz eta kirol ekintzen sustapena (Heziketa Zikloa). Goi maila 1 Hasierako osasun-laguntza larrialdi egoeretan (Modulua) 1 Haur hezkuntza (Heziketa zikloa). Goi maila Gehiago ... 1 Lanbide Heziketa 1 Landa inguruneko gorputz eta kirol ekintzen gidaritza (Heziketa zikloa - LOE). Erdi maila 1 Lehen laguntzak (Modulua) 1 Lehen laguntzak eta uretako sorospena (Modulua) Mendekotasun-egoeran dauden pertsonentzako arreta (Heziketa Zikloa). Erdi maila 1 Oinarri biologikoak,osasuna eta lehen sorospenak (Modulua) 1 Osasun arreta (Modulua) 1 Osasun larrialdiak (Heziketa zikloa). Erdi maila Osasungintza (Lanbide Arloa) Guztiak ikusi ... gutxiago ...


Zenbatero joan behar du txakurrak albaitariarengana? | Consumer\nZenbatero joan behar du txakurrak albaitariarengana?\nGutxienez, ezinbestekoa da animalia doktorearekin urtean bisita egitea\narabera: Asteartea, 2018ko martxoaren 27a\nTxakurrak urtean behin joan behar du albaitariarengana. Baina animalien sendagileek bisitak maizago egitea aholkatzen dute, batez ere txakurkumea edo kantxa handia denean. Arrazoia? Jarraian azaltzen den bezala, artikulu honetan, urte batzuk eta perrbatzuk gizakiak baino azkarrago doaz, eta albaitaritza-bisitek saihestu egin dezakete ez bakarrik ezustekoak aurreztea, baita dirua ere.\nAlfredo Fernández albaitariak dioenez, “urtebete edo zazpi urte irauten du txakur edo katu baten bizitzan, eta, beraz, ezinbestekoa da urteko osasun-kontrolak egitea”.\nTxakurkume bat etxera iristen denean, zenbait txerto erabakigarri daude, txakur txikia edo katua babesten dutenak, besteak beste, parobirusa, feliako leuzemia, mukieria edo amorrua. Horregatik da hain garrantzitsua klinikara bisita horietako bat bera ere ez gainditzea, Albaitaritzako Espainiako Elkargoko Alfredo Fernández animalien doktoreak dio: “Txakurkumeek kontrol mediko zorrotza behar dute. Komeni da klinikara joatea lehenago ereanimalia etxera iristea, zer zainketa behar dituen eta zer behar dituen ikasteko”.\nTxakurkumea etxean dagoenean, egun batzuk geroago ez da egin behar lehen bisita ofiziala medikuarekin. Hitzordu honek aukera ematen du hura aztertzeko eta osasuntsu dagoela baieztatzeko. Horrez gain, barneko parasitazio-egutegia (heste-zizareak) eta kanpokoa (arkakusoak, kapainak, etab.) ezartzeko balio du. ).\nEta zer gertatzen da txakur edo katu txikiaren garbiketa-ohiturekin? Lehen bisita horiek familiako kide iletsu berriaren higieneari buruzko ohiko zalantzak galdetzeko ere erabil daitezke: nola garbitu hortzak txakurrari, nola eskuilatu katua gustua izan dezan edo, beharrezkoa bada, bainatu eta nola bainatu. Gainera, kumeak bere osasun-txartela eskuratu ahal izango du, baita mikrotxiparen bidez identifikazioa ere.\nOrduan, zenbat albaitaritza-bisita egiten ditu horrek? Txakurkume batek hiru eta sei bisita egin beharko ditu albaitariarentzat bizitzako lehen hilabeteetan.\nKatu eta txakur osasungarriak… txertoak baino gehiago\nEta zer gertatzen da felidoak edo kanoiak urtea betetzen duenean? Mundu ezin hobean, urtean behin, gutxienez, albaitariarengana joango lirateke Espainian bizi diren lau milioi katuak eta bost milioi txakur baino gehiago, Lagun Egiteko Animalien Elkarte Nazionalaren erroldaren arabera. Baina, VMS albaitaritza-aholkulariak (Albaitinary Management Studies) egindako azterketaren arabera, milioi erdi felido eta harburu baino gehiago ez dira egongo 2018an albaitariarentzat.\n“Hala ere, albaitaritza-kontrolak ezinbestekoak dira txakurren eta katuen osasuna ziurtatzeko; izan ere, gaixotasun larriak izan ditzakete, giza familia ez baita garaiz ezagutzen”, adierazi du Bartzelonako Unibertsitate Autonomoko Albaitari Zentroko Xavier Rourak, leishmanian espezialista, eltxoek transmititutako beste gaixotasun batzuk.\nHori dela eta, albaitariek klinikara urtean behin edo bitan gutxienez joatea aholkatzen dute. Horrek, felidoak eta harburuak babesteko ez ezik, haien gizakientzako ere balioko du. “Albaitariaren urteko berrikuspenak guztiz beharrezkoa izan beharko luke”, gehitu du Fernándezek, nahiz eta hobe urtean bi eta lau aldiz joatea ere. Eta horrela azaltzen du arrazoia: “Animalia baten bizitzako urte bat bost edo zazpi urte bitartekoa izan daiteke pertsona baten kasuan; beraz, urteko kontrolak behar-beharrezkoak dira”. Horregatik, albaitari batek bederatzi urteko laguna edo gatuna ikustea eskatzen duenean sei hilabetetik behin, ez luke harritzekoa izango, giza ikuspegitik, lau edo bost urtean behin medikua ikustea.\nTxakurren eta felidoen edukitza arduratsua, bai eta lagun iletsuak osasuntsu egoteko behar dituen urteroko albaitaritza-azterketak ere, animalien ongizatea bermatzeko ezinbesteko jarraibideak dira, adituen gogoan. Gainera, bisita erregular horiek, epe ertainean eta epe laburrean, gastu bat ekartzen badute ere, txakurraren eta katuaren gastuetan aurreztea ekar dezakete: albaitaritza-kontrolek gero eta garestiagoa izan daitekeen gaixotasunak prebenitzen dituzte.\nalbaitariak albaitaritza-aholkuak katuekin bizi katuen osasuna txakurrekin bizi txakurren osasuna


Xabier Churruca - Zarautzko Alkatetzarako Hautagia - EAJ - PNV\nZARAUTZKO ALKATETZARAKO HAUTAGIA\nZarautzen 1973ko urtarrilaren 30an jaioa, euskalduna naiz, 46 urte ditut, ezkonduta nago eta bi seme-alaben aita naiz. Beste hizkuntzen ezagupena: ingelesa eta frantsesa.\nFormakuntzaz, hirigintzan espezializatutako arkitektoa naiz. Enpresa pribatuan aritu nintzen 15 urtez, eta 2015etik gaurdaino, Zarauzko Alkate lanetan nabil. Azken agintaldi honetan Zarauzko Udaleko Hirigintza arloko ardurak ere zaindu ditut.\nGaztetatik, zarauztar askok bezala, Zarauzko kultura eta kirolarekin harreman estua izan dut. Besteak beste, Zarauzko San Silbestre lasterketaren sortzaileetakoa eta Antoniano K.E.-ko eskolarteko atletismo jardunaldien antolakuntzan parte hartutakoa banaiz.\nEAJ-PNVko afiliatua naiz 2007az geroztik. Zarauzko Uri Buru Batzarreko presidente izan nintzen 2014-2015 artean.\nXabier Churruca Fernandez\nMiren Letamendia Belloso\nJesus Arana Gomez\nIratxe Zorrozua Eguiazabal\nIban San Martin Hernandez\nLeire Arana Olabarrieta\nIxidor Larrañaga Ayerbe\nIker Basurko De Miguel\nIrune Urbieta Alberdi\nKoldobika Uribarri Zenekorta\nGorka Ostolaza Landa\nAmaia Altube Galdos\nJuan Antonio Uranga Manterola\nMaria Begoña Aizpurua Salegui\nJuan Maria Rafael Larrañaga Arruti\nInes Roca Pajuelo\nMiren Nekane Iribar Iriondo\nPedro Luis Bazaco Atucha\nMaria Isabel Albizu Barrenechea\nErrotaberri industria gunea sustatu, jarduera ekonomiko berriak abiatuz. Udal Elkartetik ekintzailetza eta kalitatezko enplegua sustatzeko laguntzak bideratu.\nMendekotasuna duten adineko pertsonentzat egoitza publiko berria eraiki, Iñurritzako Kortazar eremuan. Eguneko zentro berritzaile eta polibalentea eraiki aniztasun funtzionala duten pertsonentzat, Aldapetan.\nEtorkizuneko Zarautz denon artean eraikitzeko, plan estrategikoa garatu eta herritarren parte hartze eta konpromisoa bultzatu.\nAsti kirol gunean atletismo pista berria eta hirugarren futbol zelaiaren proiektua garatu. Padel udal pista berriak eraiki eta Lizardiko kantxa estalia zabaldu. Udal kiroldegiko jai egunetako ordutegia zabaldu.\nSanta Klarako parkean auditorio eta kultur ekipamendu berria eraiki. Modelo Aretoa biziberritu azpiko solairua espazio polibalente modura egokituz. Udal Musika Eskolako behe solairua eraberritu.\nEspazio berriak zabaldu Iñurritza eta Udaberri jubilatu elkarteetan, Adineko Mahaiak antolatutako jarduerak indartzen jarraitu eta Zarautz Lagunkoia proiektuko programak lantzen jarraitu.\nBabestutako etxebizitzak, alokairu sozialekoak eta tasatuak sustatu Aldapetan, Lanpardo kalean, Iñurritzan eta Salberdinen.\nTrenbide inguruko segurtasuna eta mugikortasuna bermatu Salberdin eta Lapurdi-Gaztainpe-Zigordia kaleak lotuko dituen azpiko pasagunea eraikiz. Iñurritzan tren-autobus estazio intermodal berria eraikitzeko proiektua garatu.\nVista Alegre auzoaren guztizko irisgarritasuna bermatuko duen proiektua garatu, hiru igogailu eraikiz.\nGipuzkoa eta Nafarroa kaleen artean biribilgune bat eraiki segurtasuna hobetzeko, eta Zelai azpibidean babestutako bideak jarri oinezko eta bizikletentzat. Espaloien konponketa eta peatonalizazio proiektuekin jarraitu.\nEAJ-PNVren proiektua Zarautzko herrirako


Euskal Herria Zuzenean 1998, Arrosa | Euskal Herria Zuzenean 1998, Arrosa – iparraldekohitza\nUrtez urteko Euskal Herria Zuzenean festibaleko artxiboak argitaratzea proposatzen dizue Ipar Euskal Herriko Hitzak, garai bakoitzari bideo zein artikuluei erreparatuz, 2017tik behako bat ematea gertakari honen historiari.\n1998an hirugarren urtea zuen Euskal Herri Zuzenean festibalak Arrosako zola hartzen zuela. Artxiboak aurreko urteetara iristea ere nahiko luke agian ikusle zein irakurleak baina muga tekniko zein polizialek ez diote utziko. Egunkariaren artxibotegia jakin badakizu norrek ereman zuen eta atal teknikoari dagokionez, zer egingo zaio? Smartphonen errextasunik ez zen existitzen ordurako. 1996an EHZ lehen ediziotik ezin hasi beraz eta 1998. urtea izan beharko. Atzera begira jartzea proposatzen du beraz artikulu honek, 20 urteko gibeltasuna hartzea.\nKanaldudek artxibatu bideoa begiratzeak merezi duela, begiak zabal eta belarriak erne jartzea konbentzitu behar bada irakurlea, hona hemen hogeita hamar minutuko erreportaian aurkitzen ahalko dena. Bideoa: Kanalduderen bideoa 1998ko edizioaz (jarraitu irakurtzen, ondoren).\nGaurko EHZrekin ezaugarri amankomunak dituela erran daiteke iruditan agertzen den 1998ko edizioak ; musika, gazteak, eztabaida saioak, kanpinga, dutxak…Zehazkiago nahi duzula jakin ? Laguntzaile laukote bat segitzen du erreportaiak ; Xabina, Ixa, Sabina eta Ttittu. Festa biharamunean ikusiko dituzu, kantuz, laguntzaile izatearen hautua esplikatzen…Kontzertuen irudiak ere ; Celtas Cortos, La Polla Records, Canta U Populu Corsu, Joxe Ripiau…Aurpegi ezagun ugari ere, Peio Etxeberri Aintxart, Menane Otxandabarratz, Pop edota Patxi Perezen dantza ikastaldiak.\nIrriz begiratuko dio Ipar Euskal Herriko ikusleak bideo honi eta agian lerro hauek gabe salto egin duela bideora. Azken hitzak, nola ez aipa, lanean eta festibaleko AEK-ko lehen kurtsoak ematen agertzen dela Txato, Egunkaria zein Berriako urteetako kazetaria, baina baita ere “Arrosako zolan” Euskal Herria Zuzenean festibaleko kantu ezagunaren hitzen idazlea.\n1997eko argazkia, laguntzaileak muntaketa lanetan.